Ҳукумат олийгоҳларга сиëсатшунослик фанини қайтариш таклифини кўриб чиқмоқда\n2013 йили олийгоҳларда ўқитиш тугатилган сиëсатшунослик фанини қайта ўқув дастурга киритиш таклифи кўриб чиқилмоқда.¸ Озодлик суҳбалашган расмийларга кўра¸ ҳукумат ҳозирча бир қарорга келмаган. Айни пайтда мутахассислар¸ сиëсатшуносликнинг қайтарилиши¸ айниқса¸ давлат бошқарув сиëсатини ислоҳ қилиш уриниши даврида долзарб эканини таъкидламоқда.\nЎзбекистондаги айрим Интернет нашрлари ва ижтимоий тармоқларда сиëсатшунослик фанининг “реабилитация” бўлгани ва жорий ўқув йилидан бу фанни ўқитиш қайта бошланиши ҳақида норасмий хабарлар тарқади.\nМавзуни ўрганиш жараëнида Ўзбекистон Олий ва ўрта махсус таълим вазирлигининг Озодлик суҳбатлашган расмийлари¸ бу хабарларни на тасдиқлаш ва на инкор этиш вазиятида эканини билдирди.\n“Бу фанни олий ўқув юртларининг тегишли йўналишларига қайтариш бўйича таклиф бор. Бу аниқ. Бу таклиф юзасидан тегишли қарор чиқариш Вазирлар Маҳкамасида қолган. Билишимча¸ Дипломатия¸ Жаҳон тиллари каби университетларда сиëсатшунослик фанидан дарсларни қайтариш ҳақида гап бўлаяпти. Лекин масала ҳали сиëсатшунослик йўналишини қайта очиб¸ унга талаба қабул қилишгача бориб етмади”¸ деди Олий таълим вазирлигининг Озодлик суҳбатлашган мутасаддиларидан бири.\nВазирликнинг ўқув дарсликлари режасини тузиш учун масъул бошқармаси расмийси эса¸ 2017-2018 йиллар учун ўқув режасининг аллақачон тасдиқлангани ва унга энди ўзгартиш киритилмаслигини таъкидлади.\n“Бу йилги ўқув дастурига сиëсатшунослик деган фан киритилмаган. Бу йил киритилмайди ҳам. Келаси йилги ўқув режасига киритишга оид ҳозирча қўлимизда ҳеч қандай расмий кўрсатма ҳам йўқ”¸ деди олий ўқув юртлари дастурларини тасдиқловчи бошқарманинг Озодлик боғланган мулозими.\nАйни пайтда¸ Uzmetronom интернет газетаси ўз манбаларига таяниб туриб¸ президент Мирзиëевнинг сиëсатшунослик фанини реабилитация қилгани ва ўқув дастурларига қайтариш ҳақида қарор қабул қилгани ҳақида ëзди.\nҲозирча Озодлик ихтиëрида бундай қарор борлигини тасдиқловчи бирор расмий ҳужжат йўқ.\nТаниқли сиëсатшунос олим¸ ҳозирда Тошкентдаги “Билим карвони” нодавлат илмий муассасаси раҳбари Фарҳод Толипов жорий йил бошида президент виртуал қабулхонасига Ўзбекистон олий ўқув юртларида сиëсатшунослик фанини ўқитишни қайта тиклаш таклифи билан мурожаат қилган мутахассислардан бири.\n2 октябрь куни Озодлик билан суҳбатда Фарҳод Толипов¸ ўзи узоқ йиллар ишлаган Тошкентдаги Жаҳон иқтисодиëти ва дипломатия университетида сиëсатшунослик фанининг бу йилги ўқув дастурига киритилмаганини айтди.\nАйни пайтда суҳбатдош¸ ўзининг президент қабулхонасига ëзган таклифи тегишли тарзда ўрганиб чиқилаëтганини қўшимча қилди.\n- Мен йил бошида виртуал қабулхонага мурожаат қилиб¸ўз таклифларимни киритган эдим. Хусусан¸ 2013 йили университетлардаги политология факультетлари ëпилиб¸ бу фанни ўқитиш тугатилган эди. Кўрсатилган сабаблар¸ берилган тушунтиришлар биз мутахассисларни қаноатлантирмаган эди. Бунақа бўлиши керак эмас¸ деб жаҳон тажрибаларигаям мурожаат қилиб¸ шахсан ўзимдан таклифларимни киритиб¸ политологияни қайтарсак мақсадга мувофиқ бўларди¸ деб ëзган эдим. Ўшандан кейин¸ бу мурожаатим кўрилиб¸ Фанлар академиясига кўриб чиқиш учун юборилган. Ўз навбатида Фанлар академияси бу таклифни Дипломатия университетига маслаҳат учун юборган¸ Дипломатия университети ижобий жавоб берган. Бу фан улар учун асосий фанлардан бўлгани боис¸ улар бу таклифни қўллаб-қувватлаган¸ дейди Фарҳод Толипов.\nФарҳод Толипов: Сиëсатшуносликни фан сифатида қайта тиклаш мутлақо муҳим!\nСуҳбат давомида бу мутахассис¸ Ўзбекистонда сиëсий ислоҳотлар уриниши кузатилаëтган ҳозирги даврда сиëсатшунослик фанини ўқитишнинг қайта тикланиши ўта долзарб эканини алоҳида таъкидлайди.\nЎзбекистон Олий таълим вазирлиги қарори билан¸ 2013-2014 ўқув йилида мамлакат олий ўқув юртларида сиёсатшунослик бўйича мутахассис етказиб бериш тўхтатилган эди. Мутахассислиги "сиëсатшунос" деб ëзилган сўнгги дипломлар 2013 йилги битирувчиларга берилди.\nЙилига ўнлаб сиёсатшунослик соҳаси мутахассисини етказиб бериб келган Тошкентдаги Жаҳон иқтисодиëти ва дипломатия университети, Шарқшунослик институти ҳамда Миллий университетда сиёсатшунослик кафедралари ёпилиб, 2013-2014 йилги ўқув йилидан талабаларга сиëсатшунослик ўрнига жаҳон сиёсати фани ўқитила бошланди.\nЎзбекистонда сиëсатшунослик мутахассислиги тугатилди


08:50 07 Апрел 2020\nЎзбекистонда коронавирусга чалинганлар сони 457 нафарга етди\n20:45 17.02.2020 Ҳавола олиш\nТОШКЕНТ, 17 фев – Sputnik, Максим Рубченко. Москва ОПЕКнинг коронавирус эпидемияси туфайли нефт қазиб олишни кескин камайтириш таклифига рози бўлмади. Натижада, нефт картели билан муносабатлар кескинлашди ва товар бозорида нархларнинг пасайиши хавфи пайдо бўлди. Маҳаллий нефт саноати нимага умид қилмоқда ва нега ҳозирги шароитда уларга ишлаб чиқариш ҳажмини пасайтириши зарарли - РИА Новости хабарида.\nНефт бозори қизиб кетмоқда: коронавируснинг тарқалиши ҳақидаги янгиликларга қараб котировкалар кескин кўтарилмоқда ёки пасаймоқда. Таҳлилчилар эпидемиянинг дунё иқтисодиётига қанчалик зарар келтиришини баҳолашга уринмоқдалар ва ҳозиргача уларнинг хулосалари оптимистик эмас.\nБир ҳафта олдин ОПЕК биринчи чоракда дунё бўйича нефтга бўлган талабни прогнозини кунига 440 минг баррелга туширди - қарийб учдан бир қисмига. Умуман олганда, 2020 йилда ўртача кунлик истеъмолни 230 минг баррелга камайиши кутилмоқда.\nХалқаро Энергия Агентлиги (ХАЭ) кайфияти бундан ҳам пессимистикдир. Феврал ойидаги ҳисоботда ушбу ташкилот мутахассислари 2020 йилда талабнинг кунига 365 минг баррелга, 825 минг баррельгача тушишини башорат қилганлар, бу дунё иқтисодиёти глобал инқироздан тикланаётган 2011 йилдан бери энг паст кўрсаткич.\nСаудия Арабистони, нефтнинг етакчи ишлаб чиқарувчиси ва ОПЕКнинг амалдаги етакчиси, нархларни 1 баррель учун 60 доллар ёки ундан юқори нархда ушлаб туриш учун ишлаб чиқаришни кескин қисқартиришга чақирди.\n5 феврал куни ОПЕКнинг техник қўмитаси ишлаб чиқаришни қўшимча равишда кунига 600 минг баррелга қисқартиришни тавсия қилди. Тегишли қарор март ойининг бошида бўлиб ўтадиган альянс мамлакатлари вазирлари йиғилишида тасдиқланиши керак. Бироқ, Ар-Риёд картелдаги ҳамкорлардан муддатидан олдин учрашиб, ҳамма нарсани имкон қадар тезроқ келишиб олишларини сўрайди.\nСаудияликларнинг ваҳима солишига барча асослар бор. Пекин аллақачон форс-мажор ҳолатлари ҳақида эълон қилган ва бир қатор давлатлардан суюлтирилган газ сотиб олишдан бош тортган. "Карантин туфайли СТГ терминалларида ишчиларимиз етишмаяпти", - дея тушунтирди CNOOC Хитой компанияси.\nПекин нефт билан ҳам худди шундай йўл тутиши мумкин, чунки талаб эпидемия шароитида 20%га пасайган. Ўтган йили Хитойга рекорд даражадаги 83,32 миллион тонна (кунига 1,67 миллион баррел) экспорт қилган Саудия Арабистони учун бу катта йўқотишларга олиб келади.\nОПЕК фонди Наманган вилояти учун 54 миллион $ имтиёзли кредит ажратди\nШу сабабли, Ар-Риёд ОПЕКнинг барча шерикларидан ишлаб чиқаришни қисқартириш бўйича розилигига эришди. Бироқ, картельга аъзо бўлмаган энг йирик ишлаб чиқарувчи бўлмиш Россия янги чекловларни қўллаб-қувватламади. Бизнинг нефт саноатимиз ходимларининг фикрига кўра, коронавирус эпидемияси талаб ва таклиф мувозанатини бузмайди, феврал ойи бошларида нархларнинг пасайиши оммавий ахборот воситаларида ваҳима туфайли юзага келган ва қисқа муддатли бўлади.\nДарҳақиқат, ўтган ҳафта Brent нархи 53,11 доллардан 56,5 долларгача кўтарилди.\nБозорлардаги ваҳима узоқ давом этмаслигига кўплаь экспертлар хам рози. "Янги вирус, эҳтимол, активларнинг баҳоланишига бироз бўрттирилган таъсир ўтказган бўлиши мумкин", - деди миллиардер Рэй Далио, дунёдаги энг катта "Bridgewater" хедж фонди менежери, ва котировкаларда сезиларли тикланишни кутятганлигини қўшиб ўтди.\nХалқаро валюта жамғармаси (ХВЖ) раҳбари Кристалина Георгиева: "Эпидемия глобал иқтисодий ўсишга деярли таъсир кўрсатмайди". Унинг сўзларига кўра, ХВФ "V-шаклидаги зарба"ни кутмоқда: Хитойда иқтисодий фаолликнинг кескин пасайиши ва ундан кейин кескин тикланиши кутилмоқда.\nХитойнинг Россиядаги элчиси Чжан Ханхуэй эса коронавирус устидан ғалаба қозонишини кафолатлади. "Умумий эпидемия ҳолати ҳамон осон бўлмаса-да, яқин келажакда, шубҳасиз, бурилиш нуқтаси вужудга келади ва яқин орада эпидемияни тўлиқ назорат қилиш ўрнатилади, ва у албатта йўқ қилинади", - деди у Россия Федерал божхона хизмати раҳбариятига йўллаган мактубида.\nШундай қилиб, маҳаллий нефт компанияларининг бошқа пасайишга шошилмасликлари мантиқийдир. 12 феврал куни Энергетика вазирлигида бўлиб ўтган йиғилишда етакчи нефт ва газ компанияларининг вакиллари иккинчи чорак охиригача ишлаб чиқариш ҳажмларини сақлаб қолиш тарафдори бўлишди. Шу пайтга келиб эпидемиянинг оқибатларини янада адолатли баҳолаш мумкин.\nАмерикани забт этмоқ\nАфсуски, Россия ва ОПЕКнинг манфаатлари энди аниқ тафовутга учрамоқда. Нефть нархининг ўсиши картель аъзолари, айниқса, давлат бюджетида 50 миллиард доллар миқдорида (ЯИМнинг 6.4%) тақчиллик ва давлат бюджетининг ЯИМнинг 24% миқдоридаги қарзини режалаштиришга мажбур бўлган Саудия Арабистонига керак. Бошқа кўплаб ОПЕК иштирокчилари иқтисодий барқарорлиги учун 1 баррель учун камида олтмиш доллар нарх кифоя.\nАммо Россия нефть компанияларига ишлаб чиқаришни пасайиши туфайли котировкаларнинг ўсиши кўп фойда келтирмайди, чунки бюджет ҳали ҳам қўшимча даромадларнинг кўп қисмини солиқ шаклида олади. Аммо маҳаллий ишлаб чиқарувчилар Америка бозорини забт этиш имкониятига эга бўлишди.\nГап шундаки, АҚШнинг кўплаб нефтни қайта ишлаш заводлари оғир Венесуела нефтини қайта ишлашга мослаштирилган. Ва Трамп Каракасга қарши санкцияларни қўллаганидан сўнг, улар хом ашё билан боғлиқ жиддий муаммоларга дуч келишди.\nБитта альтернатива сифатида Россиянинг Urals нефти қолди. Ўтган йилнинг апрел ойига келиб, Халқаро Энергия Агентлигининг (ХЭА) ҳисоб-китобларига кўра, Россиядан келтирилган нефть миқдори кунига 150 минг баррелга етди, бу ндай холат 2011-2012 йилларда сланец инқилобидан бери содир бўлмаган.\nФедерал божхона хизмати (ФБХ) маълумотларига кўра, 2019 йилнинг биринчи ярмида америкаликлар Россиядан қарийб уч миллиард долларлик нефть сотиб олишди (2018 йилнинг худди шу даврида - 1,6 миллиард долларлик).\nДекабр ойига қадар океан ортига экспорт қилиш 3,1 бараварга - 4,28 млн. тоннагача ошди. АҚШ Энергетика вазирлигида таъкидланганидек, Россия етказиб берувчилар орасида Саудия Арабистони билан Мексикадан олдинга ўтиб, фақат Канададан ортда қолди. Таққослаш учун - 2017 йилда Москва бу рўйхатда атиги олтинчи эди.\nОПЕК, Россия ва яна 10 мамлакат нефт қазиб олишни камайтиради\nАммо кенгайишни давом эттириш учун тегишли ишлаб чиқариш ҳажмлари керак, шунинг учун ОПЕК томонидан таклиф этилган янги чекловлар бизнесга жиддий зарар етказиши мумкин.\nБу орада ваҳима аста-секин пасайиб бормоқда. ОПЕК + Техник қўмитаси аллақачон 600 минг баррелни камайтириш бўйича тавсияларни бекор қилди, деди Жазоирнинг энергетика вазири Муҳаммад Аркаба.\nАслида, қўмита Россиянинг ОПЕК + битимини квоталарни ўзгартирмасдан 2020 йил охиригача узайтириш билан чекланиш ҳақидаги таклифига рози бўлди. Якуний қарорни ОПЕК + энергетика вазирлари 6 март куни бўлиб ўтадиган йиғилишда қабул қилишлари керак бўлади.\nЯхшибоевдан яна бир чиройли гол — видео\nБелоруссияда тўп сураётган ўзбекистонлик легионер Жасурбек Яхшибоев ўз мухлисларини яна бир ажойиб гол билан хурсанд қилди.\nРоссия, ОПЕК + АҚШ - нефт бозорида янги келишув бўладими?\nБугун жаҳон бозорида нефт нархи нимага боғлиқ, глобал конюктурагами ёки АҚШ президентининг истагига - эксперт таҳилили.\n23:48 Москвада полиция нима учун Исо Воробьевни қўлга олди?\n23:42 Ўзбекистонда коронавирусга чалинганлар сони 457 нафарга етди\n21:25 Россия, ОПЕК + АҚШ - нефт бозорида янги келишув бўладими?\n20:33 Яхшибоевдан яна бир чиройли гол — видео\n19:20 Ўзбекистонда коронавирусга чалинганлар сони яна ошди\n"Азалий орзу": Қозоғистонда эркак ва аёллар сочини “кал”га олмоқда - фото\nПандемия вақтида тўйлар қандай ўтмоқда – фото\nМосквада полиция нима учун Исо Воробьевни қўлга олди?\nКоронавирусга қарши кураш ҳомийлари


12 яшар келинчак: бир ойда икки марта турмушга чиқди... » Ўзбекистон янгиликлари – Zamin.uz\n, 08 2020, 08:37\n16 июл, 03:00 4 595 Дунё\nБарчамизни хавотирга солаётган пандемия нафақат инсонларнинг ҳаётига балки, ёш-ёш қизларнинг гул умрини ҳам хазон қиляпти. Негаки, қашшоқлик даражаси юқори бўлган Африка давлатларида кўп қалин пули эвазига вояга етмаган қизалоқларни мажбурлаб турмушга бериш ҳолатлари ҳам кўп кузатилмоқда.\nБу ҳақида ББС нашрининг берган хабарига кўра, Африканинг Кения давлатида 12 яшар қизчани ўз отасининг тазйиқи билан 51 яшар одамга узатилган. Қайнота эса куёвдан бунинг эвазига 4 та сигирни қалин пули сифатида олган. Қизни қаршилик кўрсатгани учун жиянлари калтаклашган. Қизалоқ шундан сўнг уйдан қочиб кетган ва отасининг қаҳридан қўрқиб ўз уйига бормаган. Иложсиз қолгани учун 35 яшар одамга турмушга чиққан. Шундан сўнг ота қизчани топиб қайтариб олиб келади ҳамда яна 51 яшар куёвнинг қўлида қолдиради.\nБулардан хабар топган Болалар ҳуқуқларини ҳимоя қилиш ташкилоти аъзоси Жошуа Капутаҳ ҳукумат аъзоларини хабардор қилади ҳамда қизчани қутқариш учун у ерга етиб боради. Улар етиб боришганда қизнинг отаси ҳам, иккала куёв ҳам қочиб кетишган эди. Ҳозирда ҳукумат айбдорларга қидирув эълон қилган. Кения ҳукумати қонунларига кўра, 18 ёшга етмаган ўсмирлар никоҳи жиноят ҳисобланади. Агарда айбдорлар қўлга тушса, 5 йиллик қамоқ жазоси ёки 10000$ миқдорида жаримага тортилади.\nАвстралияда митти кенгуруларни болалар аравачасида сайр қилдиришмоқда (видео) 26 июн, 22:33\nҚозоғистонда аҳолига карантин сабаб кетма-кет иккинчи ой салкам 100 доллардан ёрдам пули тарқатилади 27 апр, 16:00\nЖАРда карантин вақтида тўй ўтказаётган келин-куёв ҳибсга олинди (видео) 07 апр, 20:30\nОкеан тубидан минглаб сирли объектлар топилди 12 дек, 13:13\nҚаттиқ совуқ туфайли Остона шаҳридаги мактаблар вақтинчалик ёпилди 18 фев, 11:24


Муҳаммад алайҳиссаломнинг тутинган ўғли — Зайд ибну Ҳориса — KUKALDOSH.UZ\n07.06.2020 / - Мақолалар\nЕтимга қараш Ислома энг улуғ амаллардан ҳисобланадию Бу ҳақида бир нечта оятлар ва ҳадислар келтирилганю Пайғамбаримиз (с.а.в) Жаннатда мен етим боққан киши билан мана бундай бўламан деб кўрсаткич ва ўрта бармоқларини ёнма-ён қилиб кўрсатганларю. Етимнинг шариатдаги маьноси отаси ёки онасидан ажраган гўдакдир. Буларнинг ичида ота-онаси номаьлум бўлган фарзандлар ёки ота-онаси маьлум бўлиб уларни қардошлари томонидан боқиб олиши ҳам етим асраб олганнинг савоби билан тенг бўларкан. Жоҳилият даврида фарзанд асраб олиш масаласи Қуръони Каримнинг “Aҳзоб” сурасида:\nوَمَا جَعَلَ أَدْعِيَاءَكُمْ أَبْنَاءَكم\n“…ва асранди болаларингизни сизга фарзанд қилган емас” дейилмоқда.\nAрабларда бола асраш, хусусан ўғил болани асраб ўзига ўғил қилиб олиш одати бор еди. Бу ҳолат айниқса урушда асир тушганларни ўғил қилиб олиш борасида кўпроқ содир бўлар еди. Жоҳилият арабларидан ҳар бири бошқа бир одамнинг ўғлини ўзиники қилиб олиши мумкин бўлиб, бу ҳолат жуда кенг тарқалган еди. Бир одам бировнинг боласига “Сен менинг ўғлимсан, мен сенга меросхўрман, сен менга меросхўрсан” деса ва бола буни қабул қилса иш битди ҳисоб. Бола унга ўз сулбидан бўлган ўғлидек бўлар, мерос, никоҳ, талоқ ва бошқа ҳукмларда ўз ўғлига нима муомала қилинса, асранди болага ҳам шу муомала қилинар еди.\nAллоҳ таоло иродасидаги ҳикматга биноан Муҳаммад (с.а.в.) ҳам пайғамбар бўлишларидан олдин араблар одати бўйича Зайд исмли болани асранди ўғил қилиб олган едилар. Бу воқеанинг ҳам ўзига яраша тарихи бор, уламоларимиз бу қиссани батафсил ёзиб қолдиришган:\nЗайд онаси билан Той қабиласидаги тоғалариникига зиёратга борганларида улар устига араб қабилаларидан бири бостириб келиб қолади, ўшанда Зайд ҳам асирга тушганлар билан бирга Маккага келтирилади. Уни Хадича бинти Хувайлид хоним сотиб оладилар. У киши Расулуллоҳ (с.а.в.)га турмушга чиққанларидан сўнг, ул зотга Зайднинг заковати ва йетуклиги ёқиб қолганлигини мулоҳаза қилиб ҳадя қиладилар. Зайд Расулуллоҳ (с.а.в.)нинг хизматларини қилиб юради. Зайднинг отаси Ҳориса ибн Шарҳабил ўғли асирга тушганидан сўнг унинг фироқида кечаю-кундуз йиғлар еди, унинг ҳақида шеърлар айтар еди. Кунларнинг бирида Ҳорисага ўғли Зайд Маккада Муҳаммад (с.а.в.) ҳузурида еканлиги хабари йетди. Дарҳол укаси билан Маккага келиб Ҳазрати Муҳаммад (с.а.в.)ни излаб топди ва:\n“Ей Муҳаммад, албатта сизлар Байтуллоҳнинг аҳлисизлар, асирга тушганларни озод қиласизлар, асирга таом берасизлар. Менинг ўғлим сизнинг ҳузурингизда екан, уни бизга беринг, унинг тўлови ҳақида бизга яхшилик қилинг. Aлбатта сиз ўз қавмининг улуғи бўлган зотнинг зурриёдисиз. Унинг тўловига нимани истасангиз берамиз” деди.\nШунда Расулуллоҳ (с.а.в.): “Мен сизларга бундан ҳам яхшироқ нарсани бераман” дедилар. Улар “У нарса нима?” деб сўрашди. У зот (а.с.):\n“Ҳузурингизда уни ўз ихтиёрига қўяман, агар у сизларни ихтиёр қилса уни тўлов бермай олиб кетаверасизлар, агар у мени танлайдиган бўлса, мен ўзимни ихтиёр қилган киши учун тўлов оладиган одам емасман” дедилар. Улар:\n“Жуда яхши қиласан, Aллоҳ сенга яхши мукофотлар берсин” дейишди.\nСўнгра Расулуллоҳ (с.а.в.) Зайдни чақириб:\n“Ей Зайд, анавиларни танийсанми?” деб сўрадилар. У:\n“Ҳа, буниси отам, анавиниси амаким” деди. Расулуллоҳ (с.а.в.):\n“Ей Зайд, бу отанг, бу амакинг, мен ўзинг билган одамман, биздан кимни хоҳласанг танла” дедилар. Шунда Зайднинг кўзларидан ёш оқа бошлади ва:\n“Мен сиздан бошқа ҳеч кимни ҳеч қачон ихтиёр қилмайман. Сиз мен учун ҳам ота, ҳам амаки ўрнидасиз” деди.\nОтаси билан амакиси:“Ҳой Зайд, ҳурликни қўйиб қулликни танлайсанми?” дейишди.\nЗайд уларга: “Aлбатта мен бу одамдан шунчалар яхшилик кўрдимки, енди ундан ажрай олмайман, мен ҳеч қачон ундан бошқа одамни ихтиёр қила олмайман” деди.\nСўнгра Расулуллоҳ (с.а.в.) одамлар ҳузурига чиқдилар ва:“Гувоҳ бўлинглар Зайд менинг ўғлимдир, мен унга меросхўрман ва у ҳам менга меросхўр” дедилар.Зайднинг Муҳаммад (с.а.в.) ҳузурларида қанчалик икром, еъзозга ега еканлигини кўрган отаси ва амакиси кўнгиллари таскин топиб ортга қайтдилар. Қуръони Карим оятлари тушиб асранди ўғил бекор қилингунча “Зайд ибн Муҳаммад” деб чақирилиб юрди.Пайғамбаримиз (с.а.в.) Зайд ибн Ҳорисани аввал айтилганидек Aллоҳ таоло ирода қилган бир ҳикмат билан асранди ўғил қилиб олганларини ёдимизда тутайликда яна жоҳилият аҳлининг бошқа бировнинг боласини ўзига фарзанд қилиб олишдек номаъқул одатига қайтайлик. Aллоҳ таоло ушбу оят билан бу одатнинг ботил еканини баён қилди.\nЕътибор берадиган бўлсак, Aллоҳ таоло бировнинг боласини бошқа одам ўзига фарзанд қилиб олиш одатини бекор қилмоқда.\nAллоҳ асранди фарзандлар ҳақида қуйидаги йўлни кўрсатади:\n“Уларни ўз оталари номи билан чақиринглар. Aна шу, Aллоҳнинг наздида тўғридир. Aгар оталарини билмасангиз, улар сизнинг дин қардошларингиз ва дўстларингиздир. Билмасдан қилган хато нарсангиз учун сизга гуноҳ йўқ. Aммо дилдан қасд қилган бўлсангиз, Aллоҳ ўта мағфиратли ва ўта раҳмли зот”.\nБу оятлар нозил бўлгунча, одамлар бировнинг боласини ўғил қилиб олиб юрганлар. Инсонлар жамиятдаги мавжуд тушунча, урф-одатлар билан иш тутишган. Енди еса, оят нозил бўлиб, бу одатни ботил қилди. Ўз-ўзидан, одамларда: нима қилиш керак, аввал асраб олинган фарзанд хусусида нима қиламиз, олдинги ишларимиз учун ҳам жавоб берамизми, каби саволлар пайдо бўлди. Ушбу ояти карима ана шу саволларга жавоб бермоқда. “Уларни ўз оталари номи билан чақиринглар. Aна шу, Aллоҳнинг наздида тўғридир.Яъни, асраб олинган фарзандларни асраб олган одамнинг номи билан емас, ўзининг ҳақиқий отасининг номи билан чақиринглар.\nИмом Бухорий ва Имом Муслимлар ўз китобларида Ҳазрати Aбдуллоҳ ибн Умар (р.а.)дан қуйидагиларни ривоят қиладилар:“Расулуллоҳнинг “мавло” – яъни дўстлари Зайд ибн Ҳорисани Зайд ибн Муҳаммад деб чақирар едик. Қуръони Каримни “Уларни ўз оталари номи билан чақиринглар, ана шу Aллоҳнинг наздида тўғридир” ояти нозил бўлганидан кейин Расулуллоҳ (с.а.в.) Зайдга “Сен Зайд ибн Ҳориса ибн Шарҳабилсан” дедилар.\n“Aгар оталарини билмасангиз, улар сизнинг дин қардошларингиз ва дўстларингиздир”.\nМабодо асраб олинган боланинг ҳақиқий отаси ким еканлиги маълум бўлмаса “Улар сизга ислом дини бўйича қардош бўладилар. “Дин қардошим” деб мурожаат қилинглар, ёки мавло-дўстларинг бўладилар, “ей дўстим” деб мурожаат қилинглар. Aммо зинҳор “ўғлим, фарзандим” деб мурожаат қилманглар.Ушбу оятлар тушгунча бировнинг боласини “ўз фарзандим” деб унга ўз сулбидан бўлган фарзандига қилган муомалани қилиб юрганлар бу ҳақидаги илоҳий ҳукмни билмаган едилар.\n“Билмасдан қилган хато нарсангиз учун сизга гуноҳ йўқ”.\nAммо ўша ишни билмасдан емас, билиб туриб қилган бўлсангиз, гуноҳга қоласиз. Бировнинг боласини “ўз болам” деб даъво қилиш гуноҳ еканлигини билиб туриб шу ишни қилсангиз гуноҳ бўлади.\n“Aллоҳ ўта мағфиратли, ўта раҳмли Зотдир”.\nБилмай қилинган хатоларни кечиради ва Ўзи тўғри йўлни лутф билан кўрсатади. Дилингиздан қасд қилган бўлсангиз ҳам, тавба қилсангиз Aллоҳ мағфиратли ва раҳмлидир, кечиради. Яъни билмасдан қилинган хато учун Aллоҳ сизни гуноҳкор қилмайди. Aммо қасддан қилган гуноҳингиздан ҳам қайтишга йўл бор.\nЮқоридаги ояти карима ҳукмига биноан, биров бегона болани ўз номига ўтказиб олиши, уни “ўз болам” дейиши ҳаромдир. Шунингдек, бировни “отам” деб танлаши ҳам катта гуноҳдир.\n4-курс талабаси Суннатов Исмоилжон


Нурсултон Рўзибоев жамоаси чемпион!\n8 июнь, 21:19\nКеча 7 июнь куни Андижон вилояти, Пойтуғ шахарчасида ажойиб мини футбол шоуси бўлиб ўтди.\nИзбоскан туманида узоқ йиллар солиқ йўналишида фаолият юритган жонкуяр ва фидойи инсон Адҳамжон Ҳожи Маҳмудовни ҳотирлаб ўтказилган турнир жуда қизиқарли тарзда ташкил этилди.\nЮртимиз яккакураш оламининг ёрқин юлдузлари бошчилигидаги ҳамда маҳаллий ва қўшни Наманган вилоятидан ташриф буюрган жамоалар ғолиблик учун баҳс юритишди.\nЯкунда, Нурсултон Рўзибоев бошчилигидаги жамоа турнир чемпионига айланди. Асосан ММА жангчилари Машрабжон Рўзибоев, Камолиддин Мамажонов тўп сурган ушбу жамоа финалда мезбонлар БМ Клиника жамоасини 3:2 ҳисобида мағлуб этди ва бош совринга эга чиқишди.\n3-ўринни эса, ўзларининг чиройли ҳаракатлари билан мухлислар эътирофига сазовор бўлган, "Косонсой шерлари" жамоаси қўлга киритди. Муайтай бўйича 3 карра жаҳон чемпиони Мавлонбек Қаҳҳоров бошчилигидаги жамоа эса 4-ўрин билан кифояланади. Бироқ, мазкур жамоа сафидан ҳаракат қилган ажойиб мураббий Шербек Билолов, яна бир муайтай бўйича жаҳон чемпиони Мансурбек Толипов ва маҳаллий ҳажвчи Шамшир Султонларнинг ўзига хос шоулари томошабинларни хурсанд қилди ва энг қувноқ жамоа сифатида эътироф этилди.\nАлбатта, ташкилотчилар Абдумажид Маҳмудов, Абдуғаффор Аҳмадалиев, Абдулкарим Қамбаров ҳамда Бобур Билолов томонидан барча турнир иштирокчилари муносиб совғалар билан тақдирланди.\nЎз ўрнида эса турнирда тўп сурган юртимизнинг машҳур спортчилари юқорида таъкидлаб ўтилган турнир ташкилотчиларига ҳар томонлама спортчиларни қўллаб-қувватлаб келаётганликлари учун миннатдорчилик билдиришди.\nШу тариқа турнир ўз якунига етди. Аммо, ташкилотчилар бу анъанавий тус олишини ва навбатдаги турнирларда иштирокчилар географияси кенгайишини таъкидлаб ўтишди.\nҚуйида, турнирдан сара фотолар эътиборингизга ҳавола этилади.


“ЗУЛМАТДА НУР ҚИДИРГАНЛАР” — Марғилон ҳақиқати\n“ЗУЛМАТДА НУР ҚИДИРГАНЛАР”\nёки ботил ақидаларга эргашиб, залолат ботқоғига ботиб қолганлар қисмати\nЯқинда Ғафур Ғулом номидаги нашриёт-матбаа уйи томонидан Салим қори Қодиров қаламига мансуб “Зулматда нур қидирганлар” китоби нашр этилди. Китоб мўъжазгина, бор йўғи уч минг нусхада нашр этилган. Лекин китобда кўтарилган мавзунинг салмоғи оғир, кўлами кенг.\nКитобга сўз боши ёзган Ўзбекистон мусулмонлари идораси раиси, муфтий ҳазратлари Усмонхон Алимов таъкидлаганидек “залолат ботқоғига ботиб қолган, “Маърифатчилар” каби тоифаларнинг асл башарасини кўрсатиб беришни бугунги кундаги энг биринчи галдаги вазифаларимиздан бири сифатида ушбу рисола юзага келди”.\nДарҳақиқат, ўзларини ислом динидаги янги оқим, қараш деб даъво қилаётган лекин ашаддий диний экстремистик оқим бўлган “Маърифатчилар”нинг ҳақиқий башараси, мақсади, ишончли далиллар билан очиб ташланган. Ҳар бир раддия оятлар, ҳадис-шарифлар, буюк уламоларнинг фикрлари билан мустаҳкамланган.\nШу ўринда “Маърифатчилар” ким деган ўринли савол туғилади. Улар ҳақида рисолада шундай таъриф берилади: Ўзларига “Маърифатчилар” деб ном берган, шариати исломиянинг қонун-қоидаларини ўзларича ўзгартиришга ҳаракат қилиб, ўзбекча матндаги Қуръон таржимаси асосида ибодат қилишни одат қилган оқим тарафдорларидир.\nЯширин равишда фаолият кўрсатиб келаётган бу диний экстремистик оқим тарафдорлари Марғилон шаҳрига туташ Тошлоқ, Қўштепа, Қува туманларида ҳам илдиз ёзаётганлиги жиддий ташвиш туғдиради. Муаллиф улар билан бир неча бор рақобат мулоқотида бўлганлиги, раддиялар берганлиги туфайли китобда асосли, далилли хулосалар келтирилган. Чунончи, “Маърифатчилар”нинг ҳадисларни ислом манбаси эканини инкор этиши, имом ва масжидларни фаолияти Қуръонда кўрсатилмаган деб даъво қилишлари, намоз вақти ва тартибига эътибор бермасликлари, шунингдек, Муҳаммад (с.а.в.)нинг ислом динининг тарқалишидаги ўрни ва аҳамиятини тан олмасликлари, у кишини фақат ваҳий олишдаги “воситачи” деб қарашларига кескин, асосли, ишончли далиллар орқали раддия берилганлиги эътиборга моликдир.\nРисоладаги далиллар ишончли, амалий тажриба ва маҳаллий манбаларга ҳам асосланган. Гап шундаки, Салим қори Қодиров бир неча йиллардан бери Тошлоқ тумани Заркент қишлоғидаги “Абу-Ханифа” масжидига имом-хатиблик қилиб келади. Халқ орасида унинг диний маърузалари ҳам катта эътибор топган. Яъни муаллиф издихомларда, жума намози маърузаларида, “Маърифатчилар” билан юзма-юз мулоқотда бўлиб, уларнинг асл башарасини очиб ташлашга ҳам мушарраф бўлган. Бу мулоқотлардаги хулосалар китобдаги тафсилотларни табиий, ҳаётий чиқишини таъминлаган.\nКитобга мамлакатимизнинг етакчи исломшунос уламолари тақризлар ёзишган. Хусусан Қуръони каримни илк бор ўзбек тилига ўгирган, Ислом ҳамкорлик ташкилоти ҳузуридаги Халқаро ислом фикҳи академияси ва Ислом олами уюшмаси ҳузуридаги Халқаро мусулмон уламолари ҳайъати аъзоси, Шайх Абдулазиз Мансур ҳазратлари масъул муҳаррирлик қилган.\nЭнг муҳими ушбу рисола Ўзбекистон Республикаси Президенти Шавкат Мирзиёевнинг Олий Мажлисга Мурожаатномасидаги “Барчамизга аёнки, жаҳонда кескин иқтисодий рақобат, ахборот хуружлари, террористик таҳдидлар тобора кучайиб бормоқда. Дунёнинг турли жойларида, айниқса, Яқин Шарқ минтақасида қонли тўқнашув ва низолар давом этмоқда. Минг афсуски, бундай нотинч-кескинлик ўчоқлари камайиш ўрнига кўпайиб бормоқда.\nАна шундай таҳликали вазиятни ҳисобга олган ҳолда биз юртимизда тинчлик-осойишталикни мустаҳкамлаш, турли хавф-хатарларга қарши курашиш бўйича фаолиятимизни ҳар томонлама кучайтиришимиз шарт. Бу — замон талаби деган сўзларига муносиб жавоб бўлди.


Тест синовларига киритилган саволлар сифати яхшиланади | Правда Востока Online\nДата публикации: 07 01 2018\nЎзбекистонда тест саволлари сифатини яхшилашга қаратилган бир қатор чоралар қабул қилинмоқда, деб хабар қилди Sputnik мухбири.\nУшбу муаммо бир неча йилдан бери абитуриент ва уларнинг ота-оналари ва мутахассислар томонидан кўтариб чиқилмоқда. Асосий муаммо – тест саволларининг чалкаш ва ноаниқ тузилиши бўлиб, абитуриентга ягона тўғри жавобни танлашни қийинлаштиради. Муаммони ечишнинг энг самарали йўли – тест саволлари тузишга мутахассислар ёндашувини ва уларнинг жавобгарлигини ўзгартириш, деб тушунилмоқда.\n“Бугунги кунда Давлат тест марказида фаолият юритаётган ўқтувчи педагогларнинг пайдо бўлиши катта ютуқ бўлди. Улар тест саволлари мазмуни билан шуғулланишади. Олдин бунақаси бўлмас эди. Вазирлик томонидан йўналтирилган турли эксперт ва мутахассилар ёрдамидан фойдаланилар эди. Шунинг учун ҳам уларнинг жавобгарлик бурчлари ҳам турлича бўлар эди”, — дейди ДТМ вакили.\nУнинг айтишига қараганда, энди аниқ йўналишлар бўйича жавобгар бўлган муайян мутахассислар пайдо бўлган. Улар тест саволларининг мазмуни ва сифати учун жавоб беришади.\nУндан ташқари ДТМ мутахассислари халқаро экспертлар билан ҳамкорликни йўлга қўйиш ва уларни жалб қилиш бўйича фаолият олиб боришмоқда. Ўтган йилнинг ноябрь ойида Тошкентга Ланкастер университети вакили, дунёнинг етакчи тестологларидан бири Рита Грин ташриф буюрган эди.\nРита Грин билан учрашув натижасига кўраДТМ ва Британия Кенгаши тест маркази билан тест ўтказиш жараёнини такомиллаштириш борасида ҳамкорлик шартномаси имзоланди.\nЭслатиб ўтамиз, охирги йиллар давомида Ўзбекистонда абитуриентлар сони йил сайин ўртача 10 %га ўсиб бормоқда. 2016 йилда 663 минг киши ҳужжат топширган бўлса, 2017 йилда – 729 минг киши ОТМларга кириш истаги билдирган. 2018 йилда эса абитуриентлар сони 810 мингга яқин бўлиши кутилмоқда.


Италияда Украиналик қочқинлар кетаётган автобус ҳалокатга учради\n13 Mart 21:08 Жаҳон\nБАХТСИЗ ҲОДИСА ИТАЛИЯ ЙУЛ-ТРАНСПОРТ ҲОДИСАСИ Пескара ҚОЧҚИНЛАР\nИталия шимолида Украинадан келган 20 дан ортиқ қочқинни олиб кетаётган автобус иштирокида йўл-транспорт ҳодисаси юз берди.\nБу ҳақда 13-март, якшанба куни Sky TG24 хабар бермоқда.\nБахтсиз ҳодиса Чезена ва Валье-дель-Рубиконе ўртасидаги участкада содир бўлган. Автобуснинг охирги манзили Пескара шаҳри эди.\nҚайд этилишича, воқеа бугун эрталаб соат 7:00 атрофида Форли яқинидаги жанубий йў‘лакнинг 101-километрда, Анкона йуналишдаги Чезена ва Валье-дель-Рубиконе ўртасидаги қисмида содир бўлган. Автобуснинг охирги манзили Пескара шаҳри эди.\nХозирги маълумотга кўра бир аёл вафот этди. Қолган йўловчилар жабрланмаган. Воқеа жойида қутқарув хизматлари ишламоқда. Ҳодиса сабабларига аниқлик киритилмоқда.\nҚозоғистонда МХҚ президентга суиқасднинг олдини олди\nХалқаро валюта жамғармаси ва Жаҳон банки Украинадаги воқеалар юзасидан баёнот берди


18 июль, 2017, 10:33\nХабарингиз бор, 9 сентябрь куни Ўзбекистон пенчак-силат федерацияси Тошкентда силат бўйича Asian Fight 2017 халқаро жанг шоусини ташкил қилишни режалаштирган. Шоу "Бунёдкор" стадионида бўлиб ўтади.\nМазкур жанг кечасига бир қанча жаҳон юлдузлари ва спортчи актёрларнинг ташриф буюриши кутилмоқда. Улар орасида актёр Жан-Клод Ван Дамм, аралаш яккакурашлар жангчилари Федор Емельяненко ва Жефф Монсон ҳам бор.\nШунингдек, бу мусобақада иштирок этадиган маҳаллий спортчилар орасида кўпчиликка яхши таниш бўлиб улгурган Маҳмуд Мурадов, Ҳасан Баротов, Фурқат Ёқубов, Муҳаммадали Тоштурғунов, Анвар Бойназаров ва бошқалар ўрин олишган.\nТашкилотчилар мазкур турнирда Европа, Осиё ва Африканинг энг кучли спортчиларидан ташкил топган Ўзбекистон терма жамоаси ҳамда жаҳон терма жамоаси аъзолари ўртасида жанглар ташкил қилишни ҳам режалаштирган.\nҚуйидаги видеолавҳада ҳамюртимиз Маҳмуд Мурадовнинг проморолиги билан танишасиз.


27.12.2018 16:29 0 180\nЎзбекистон футбол ассоциацияси Германиянинг «Jako» компанияси билан шартнома имзолаганди ва ушбу шартномага кўра Ўзбекистон миллий терма жамоаси Осиё Кубоги – 2019 дан бошлаб янги либосларда майдонда тўп суриши маълум бўлганди.\nБугун Миллий олимпия қўмитаси биносида Ўзбекистон миллий терма жамоасининг янги либоси тақдимоти бўлиб ўтди.\nМаросимда йиғилганларга миллий терма жамоамиз учун «Jako» компанияси томонидан тайёрланган янги формалар намойиш қилинди.\nЎФА Халқаро алоқалар бошқармаси бошлиғи ўринбосари Олим Арифов «Jako» компанияси билан тузилган шартнома бўйича йиғилганларга қуйидагиларни маълум қилди: «Ўзбекистон футбол ассоциацияси терма жамоамизга либос етказиб берувчи бир қатор компаниялар билан музокара ўтказиб, якунда Германиянинг «Jako» компанияси билан шартнома имзолаганидан хабарингиз бор. Бу компания биз учун манфаатли бўлган шартлар асосида бизга либосларни тақдим қилмоқда. Миллий терма жамоамиз аъзоларига 116 хил либос ва аксессуарлар бепул тақдим қилинса, қолган терма жамоаларга 50 фоизли чегирма асосида формалар етказиб берилади.\n«Jako» компанияси билан 3 йиллик шартнома имзоланган бўлиб, Миллий терма жамоамиз Жаҳон чемпионати саралашида муваффақиятли қатнашса, шартнома муддати узайтирилади ва шартлари қайта кўриб чиқилади», – дея ўз фикрларини билдириб ўтди Олим Арифов.\nўзбекистон МТЖ форма Jako либос


Гладбахнинг “Боруссия”си ўз уйида “Бавария”ни янчиб ташлади ва кейинги босқичга йўл олди - EFFECT.UZ\nГладбахнинг “Боруссия”си ўз уйида “Бавария”ни янчиб ташлади ва кейинги босқичга йўл олди\n. 01:59 | 28.10.2021\nГермания Кубоги иккинчи босқичидан ўрин олган “Бавария” – “Боруссия М” учрашуви якунига етди. Мазкур баҳсда мезбонлар рақибдан 5:0 ҳисобида мағлубиятга учради.\nШундай қилиб, “Бавария” Германия Кубогидаги юришини эрта якунлашга мажбур бўлди\nTeglar:«Боруссия», Bavariya, Borussiya M, Германия кубоги\n"Рома" иродали ғалабани қўлга киритди. "Интер" сафарда "Эмполи"ни жазолади


Тожикистон: Тоғли Бадахшон вилоятида махсус хизмат генерали Абдулло Назаров ўлдирилди - Фарғона.Ру ахборот агентлиги\nТожикистон: Тоғли Бадахшон вилоятида махсус хизмат генерали Абдулло Назаров ўлдирилди\n23.07.2012 10:17 msk\nАбдулло Назаров. Озоди фотоси\n21 июль куни кечқурун Тоғли Бадахшон вилояти Ишкашим районида Миллий хавфсизлик давлат қўмитасининг (МХДҚ) ҳудудий бошқармаси бошлиғи Абдулло Назаров ўлдирилди.\nИТАР-ТАСС хабар беришича, ҳодиса Хорог шаҳри четида, генерал хизмат машинасида Ишкашим район марказидан қайтаётганида содир бўлган. Номаълум кишилар гуруҳи унинг машинасини тўхтатиб, генерални ташқарига судраб чиқдилар ва бир неча маротаба пичоқ урганларидан сўнг яшириндилар.\nОзоди (Озодлик радиоси тожик тили хизмати) маълумотига кўра, ҳужум содир этилган пайтда Назаровнинг ёнида “Альфа” гуруҳидан икки МХДҚ ходими бўлган, аммо улар генерални ҳимоя қила олмаганлар.\nТожикистон махсус хизматлари раҳбарининг муовини Мансуржон Умаров ИТАР-ТАСС агентлигига маълум қилишича, оператив-тергов бригадаси тузилган, “Перехват” (“тутиб олиш”) режаси эълон қилинган. Ушбу жинотнинг тафсилотлари ва сабаблари ҳозирча номаълум. Ўлдирилган генералнинг жасадини Душанбега олиб келдилар. Бошқа тафсилотлар маълум қилинмаяпти.\nАбдулло Назаров 2010 йилгача Тожикистон МХДҚ раисининг муовини лавозимини эгаллаб келган, хавфсизлик қўмитасининг Сўғд вилояти бошқармасига раҳбарлик қилган. Қирғизистон матбуоти 2010 йил июли ва ноябрида бу одамни Қирғизистоннинг ағдарилган президенти Қурманбек Бакиевнинг қариндошларига бошпана берганликда айблаганди, дея эслатади Озоди . Назаров бу айбловларни инкор этди ва бу гапларнинг ҳаммаси Тожикистондаги вазиятни издан чиқаришга қаратилган, дея билдирди.\nСўнгги пайтларда генерал Назаровнинг номи 2010 йил августида МХДҚ Тергов изоляторидан қочган 25 та маҳбус борасида чиқарилган қарор муносабати билан матбуотда эсланди. Баъзи маълумотларга кўра, суд қўлга олинганлардан бирининг иқрорида бу ишда Назаровнинг роли тўғрисида “алоҳида ажрим” чиқарган.\nГенерал Назаров 2009 йилда Озоди билан суҳбатда WikiLeaks сайтида чоп этилган генералнинг АҚШ ҳукуматининг расмий вакиллари билан учрашуви ҳақидаги маълумотни тасдиқлади. Ўтган йили у расмий Тошкент қувғиндаги полковник Маҳмуд Худойбердиевни қўллай туриб, унинг Тожикистонга қарши ҳаракатларига монеълик қилмаяпти дея Ўзбекистонни айблаганди.


Хитой янги темир йўл бўйлаб Беларусга илк юк поездини жўнатди\nХитой янги темир йўл бўйлаб Беларусга илк юк поездини жўнатди. Бу темир йўл Хитой ва Европа ўртасидаги муҳим транспорт йўлакларидан бирига айланиши кутилмоқда.\nSouth China Morning Post нашрининг маълум қилишича, Хитойнинг Шэньчжэн шаҳри яқинидаги Яньтянь порти билан Минскни боғловчи темир йўл узунлиги 9,9 минг км ни, у орқали Минскгача йўл 2 ҳафтага яқинни ташкил қилади.\n22 май куни илк поезд Беларусга мобил телефонлардан тортиб машина эҳтиёт қисмларигача бўлган Хитой маҳсулотлари ортилган 41 контейнерни олиб кетди.\nХитойнинг борган сари кўпроқ шаҳарлари "Бир макон – бир йўл" ташаббуси доирасида Европа шаҳарлари билан тўғридан-тўғри темир йўл алоқасини йўлга қўймоқда. Мисол учун, Хитойнинг Чунцин ва Германиянинг Дуйсбург шаҳарлари ўртасидаги темир йўл орқали мунтазам равишда юк ташишлар амалга оширилмоқда. Юк ташишларнинг шундай тизими дунёдаги энг катта улгуржи бозор жойлашган Чжэцзян вилоятидаги Иу шаҳрини Мадрид ва Лондон билан боғлайди.


Бугунги машғулотларни МОҚ раиси кузатиб борди ФОТОРЕПОРТАЖ / Olamsport.com\nБугунги машғулотларни МОҚ раиси кузатиб борди ФОТОРЕПОРТАЖ\nПойтахтимиздаги "Жар" спорт соғломлаштириш мажмуасида дзюдо бўйича халқаро ўқув-машғулот йиғини давом этмоқда.\nТўққиз давлат терма жамоалари иштирокида ўтаётган бугунги машғулотларни бевосита Ўзбекистон Миллий олимпия қўмитаси раиси Рустам Шоабдураҳмонов кузатиб борди. Унга МОҚ раиси ўринбосари, Ўзбекистон дзюдо федерацияси раиси Азизжон Камилов ҳамроҳлик қилди.\nРустам Мавзурович машғулотларни кузатиш асносида терма жамоа бош мураббийи Илиас Илиадис билан ҳам суҳбатлашди. 2022 йил дзюдочиларимизни масъулиятли мусобақалар кутиб турибди. Терма жамоамиз Хитойнинг Ханчжоу шаҳрида ўтказиладиган Осиё ўйинлари ҳамда Тошкент шаҳри мезбонлик қиладиган катталар ўртасидаги жаҳон чемпионатида иштирок этади. Рустам Шоабдураҳмонов бугунги пандемик вазиятда дзюдочилардан эхтиёткорликни талаб қилди.\nАhmat Fighting Promotions турниридан илк ёрқин ФОТОРЕПОРТАЖ 1


Шайх Салмон Фаҳд Авда қатл қилинадими? | Azon.uz - Ахборот-таҳлилий портал\nШайх Салмон Фаҳд Авда қатл қилинадими?\n09:30 06.09.2018 3667\nСешанба куни саудиялик прокурор таниқли Ислом олими ва даъватчиси бўлган шайх Салмон Фаҳд Авда учун ўлим жазосини сўради. Бу маълумотни унинг ўғли ва Саудия Арабистонининг бошқа ҳуқуқни ҳимоя қилиш гуруҳлари ҳам тасдиқлади.\nСаудия қироллигининг валиаҳд шаҳзодаси Муҳаммад бин Салмон тарафидан ташкиллаштирилган “тозалаш” амалиёти доирасидаги таниқли уламони илк бор қатл қилинишига олиб келган биринчи ҳодисадир.\nАйбсиз ҳибсга олинган 61 ёшлик шайх Салмон Фаҳд Авда август ойларининг ўрталарида Ар-Риёдда яширин маҳкамага тортилди.\nҚизиғи, Саудия Арабистонининг расмий ОАВ лари ўткан сешанба куни "террор ташкилотига мансуб шахс" ўлимга ҳукм қилган бўлса ҳам, исмини ошкор қилмаган эди.\nШундай бўлишига қарамай, саудиялик ҳуқуқбонлар, ўша ўлимга ҳукм қилинган шахс Халқаро мусулмон уламолари иттифоқининг аъзоси (Мазкур ташкилот Саудия Арабистонида "террористик ташкилот", деб тан олинган) шайх Салмон Фаҳд Авда эканини тасдиқладилар.\nСешанба куни бўлиб ўтган маҳкамада Давлат айбловчиси шайх Салмон Фаҳд Авдага қарши 37 та нарса билан айб қўйди. Булар ичида "террористик гуруҳдаги пешволик" ва "жамоат фикрини ҳукуматга қарши иғво қилиш" каби жиноятлар ҳам бор. Пайғамбаримиз соллаллоҳу алайҳи ва салламнинг ҳимоялари учун Кувайтда ташкил қилинган «Дунё нусрат ташкилоти»ни ташкил қилганлиги ҳамда Европа фатволар ва тадқиқотлар кенгашида аъзолиги ва Твиттердаги постлари учун ҳам айбланди.\nБунга жавобан минглаб суадияликлар ижтимоий тармоқларда "Салмон террорчи эмас" хештегини тарқатиш тадбирида иштирок этиб, уни дарҳол озод қилишларини талаб қилиб чиқишди.\nКузатувчиларнинг фикрига кўра, шайх Салмон Фаҳд Авдага нисбатан ўлим жазоси Саудияни яқин келажакда нималар кутиши мумкин бўлишини аён қиладиган ёмон белгидир. Салмон Авда сиёсий рақиб бўлмаган. У ҳеч қачон валиаҳд шаҳзодани танқид ҳам қилмаган, бироқ унинг қарашлари ҳукумат учун хавфли ҳисобланган.\nЭслатиб ўтамиз, шайх Салмон Фаҳд Авда 2017 йили 10 сентябр куни яна 20 одам билан ҳибсга олинган эди. Бу ишлар Саудиянинг валиаҳд шаҳзодаси тамонидан ташкил қилинган.\nТвиттерда 14 миллион обуначиси бўлган Авда Саудия ва Қатар мамлакатлари ярашиб кетишини сўраб дуо-твит қўйганидан кейин қамалган эди.\nШайх ҳазратлари шайх Салмон Фаҳд Авдага тегишли бўлган “Бу Расулуллоҳ” деган китобни она тилимизга таржима қилиб, китоб қилиб чиқарган эди.\nАбу Муслим сахифасидан\n14:11 22.04.2019 14488


18 ёшли боксчи қиз жангдан сўнг вафот этди / Olamsport.com\n09:16Федор Емельяненко "Bellator"нинг оғир вазн рейтингида кучли учликка кирди\t0 08:54Погба уч ўйинга четлатилди\t0 08:32"Бу фақат бошланиши". Ҳасанбойни мағлуб этган Сакен Бибосинов ўз фикрларини билдирди\t1 08:10"M25 Nur-Sultan". Теннисчиларимиз яккалик беллашувларида ҳам муваффақиятли старт олишди\t0 07:48Пётр Ян: "Стерлинг бутун дивизиондаги ҳаётни тўхтатиб қўйди"\t0 07:26Ла Лига. "Барселона" яна Мадридда мағлуб бўлди\t0 07:02Бугун жаҳон чемпионатида уч нафар боксчимиз рингга кўтарилади (жуфтликлар)\t0 23:56AIBA атлетлар қўмитаси сайлови учун номзодларни эълон қилди, улар орасида Баҳодир Жалолов ҳам бор\t1 23:37А Серия. "Ювентус" 90+5-дақиқада мағлуб бўлди\t0 19:39Биласизми? Шоҳжаҳон Абдуллаев нокаутга учрагунга қадар олдинда бораётганди\t1 19:12Белград. Қозоқларда илк мағлубият\t2 18:38Эртага жаҳон чемпионатида уч нафар боксчимиз рингга кўтарилади (жуфтликлар)\t1 18:16Белград. Шоҳжаҳон Абдуллаевнинг аламли жангидан ФОТОГАЛЕРЕЯ\t0 17:55Белград. Шоҳжаҳон Абдуллаев илк жангини ўтказди\t6 17:44Белград. Ўзбек-Қозоқ қарама-қаршилиги давом этади. Шаҳрам Ғиёсовнинг рақиби маълум\t2\n04 сен 18:49\n18 ёшли боксчи қиз жангдан сўнг вафот этди\nТеглар : БоксЗакариас Сапата\nМексикалик 18 ёшли боксчи қиз Закариас Сапата Канададаги жанг вақтида хушини йўқотиб кома ҳолатига тушиб қолганлиги ҳақида хабар берган эдик.\nШанба оқшомида Монреалда ўтказилган бокс мусобақасида жароҳат олган ва кейинчалик комага тушиб қолган мексикалик боксчи Женет Закариас Сапата орадан беш кун ўтиб Монреалдаги юрак касалликлари шифохонасида вафот этди. У 18 ёшда эди.\nБу хабар биринчи бўлиб ESPN Deportes ва DAZN Мexikо томонидан эълон қилинган ва канадалик фахрий промоутер Йвон Мишелнинг баёнотида тасдиқланган.\n«Женет Закариас Сапата бугун тушдан кейин 15:45 да вафот этганини биз унинг оила аъзоси вакилидан чуқур қайғу ва азоб билан билиб олдик. Биз унинг оиласига, яқинларига, дўстларига, ва айниқса у билан сўнгги дақиқаларга қадар бирга бўлган турмуш ўртоғи Жовани Мартинесга самимий ҳамдардлик билдирмоқчимиз».\nТиббий комага ётқизилган Сапата дастлаб оғир аҳволда эди. Аммо унда яхшиланиш аломатлари кўрина бошланди. Бу ҳеч бўлмаганда Мишелнинг сўзларига кўра, жарроҳлик амалиётини истисно қилиш учун етарли эди.\n«Дастлаб, шифокорлар унинг аҳволи барқарорлашиши ёки операцияни давом эттиришни билишмоқчи эди», - деди Мишел матбуот анжуманида. «Аксинча, миясининг ҳолати яхшиланди, операция керак бўлмай қолди».\nКеча Сапата учун GoFundMe саҳифаси ишга тушди, унинг мақсади Сапатанинг тикланиш ва даволаниш ҳаражатларига ёрдам бериш учун 14000 доллар йиғиш эди. Пайшанба куни тунда жамғарма 13143 доллар йиғишга улгурган.\nМишелнинг сўзларига кўра, Сапатанинг худди шу кечада жанг қилган турмуш ўртоғи Мартинес рафиқасининг вафоти ҳақида ҳеч қандай изоҳ бермаган.\n«Жованининг қалби вайрон бўлган ва у жуда хафа. Бундай вазиятда у изоҳ беришни хоҳламайди, шунинг учун сиз унинг қарорини ҳурмат қилишингиз ва оилага шахсий даҳлсизлигини сақлашга руҳсат беришингизни сўраймиз», - дейилади Мишелнинг баёнатида.\nШунингдек, Мишел бу борада бошқа изоҳ бериш ниятида эмаслигини таъкидлади.\n04 сен 23:05:39


Газеталар келинчаги - "Бекажон" 10 ёшда! - 2 Апреля 2012 - Sayyod.com\nБош сахифа » 2012 » Апрель » 2 » Газеталар келинчаги - "Бекажон" 10 ёшда!\nБугун, 2 апрель куни , "Бекажон" газетаси ўзининг 10 йиллик юбилейини нишонламоқда!\nМамлакатимиз ҳаётига боғлиқ барча жараёнларни халқимиз эътиборига ҳавола этишда оммавий ахборот воситаларининг ўрни бе қиёс. Бунда газеталарнинг алоҳида ўрни бор. Жумладан, «Бекажон» газетасининг жамиятимиздаги воқеа-ҳодисаларнинг ёритишда жуда катта роль ўйнаб кел моқда. Ёшлар тарбияси, оилавий ҳамжиҳатлик, миллий қадриятларимиз борасидаги мақолалари, ҳам қизиқарли бадиий асарлар билан ўқувчилар эътиборини торта олган ушбу газетанинг 10 йиллиги билан чин дилдан қутлаймиз! Газета жамоасига ижодий парвозлар тилаймиз. Саҳифаларингиз янада қизиқ, сермазмун бўлсин, доимо ўқувчиларингиз олқишида бўлинг.\n«Дунё урушлари ҳам аёллар туфайли бошланиб эди», дейди устозим Тоғай Мурод. Аёллар туфайли бир газета очилган бўлиб, шу газетанинг оти «Бекажон» бўлди. Аёлларга ёзган уч-тўр товгина машқим туфайли «Бекажон»га ишга келиб қолдим. «Бекажон»да ишлаганим туфайли аёлларга атаб кўп-кўп ҳикоялар ёзар бўлдим. Аёлларнинг қайғуси менинг қайғум бўлди, шодлиги менинг шодлигим бўлди. «Бекажон»га ёза-ёза, ёзганларим китоб бўлди, учовгинаси босилиб ҳам чиқди. Аёлларга кўп-кўп ёзганим туфайли беш-олтов мухлис орттирдим, аксари аёл бўлди. Мухлисларимнинг дуолари ижобат бўлди, муборак Ҳаж зиёратини адо қилдим. Каъбада туриб, юртим аёлларини дуо қилдим. «Иймон-эътиқодлари зиёда бўлсин», дедим.\n«Бекажон»ни дуо қилдим. «Мухлиси кўп бўлсин», дедим. «Барака бер», дедим. «Бекажон» ўнга кирди. ўн йилдирки, юртимиз аёлларининг кўнглини чоғлайди. Тўққиз йилдирки, «Бекажон»га қўшилиб, мен ҳам аёлларнинг кўнглини овлайман. Умидимиз ундан-да узун. Орзуларимиз ундан-да сероб. Режаларимиз ундан-да улкан. Бахтимизга соғ бўлинг! Бахтимизга бор бўлинг! Борлигингизнинг ўзи бизга бахт!\nЕр юзида биттагина аёл қолганида ҳам «Бекажон» муштарийсиз қолмайди!\nЕр юзида битта аёл бор экан, биз ҳам ишқ тўла сатрларимизни ёзаверамиз!\n«Бекажон»га содиқ, бекажонларга содиқ\nКаримберди Тўрамуродов, ёзувчи.\nҲозир мамлакатимизда юзлаб газета ва журналлар чоп этилмоқда. Улар орасида ўз овози ва қиёфасига эга бўлиш осон эмас. Мен «Бекажон» газетасини кўп йиллардан бери кузатиб келаман. Унинг ўз мавқеи, ўз мухлислари бор. ўйлайманки, бугунги кунда ўқувчи эътиборини торт ган бошқа нашрлар қатори «Бекажон» ҳам янгидан-янги муштарийларни жалб этаверади. «Бекажон» таҳририяти ва ўқувчиларини қўшалоқ байрам билан чин дилдан табриклайман, ижодий омадлар тилайман.\n10 ёшга кирган «Бекажон» 1 ёши даёқ халқимизнинг севимли нашрига айланиб улгурганди. Мана 10 йилдирки, ўз мавқеини йў қотгани йўқ, аксинча, кун сайин муштарийлар қалбига чуқурроқ кириб бормоқда. Газетанинг бутун жамоасини, азиз ҳамкасбларимни чин дилдан табриклайман!\nАброр Зоҳидов, «7х7» газетаси бош муҳаррири\nҲозир газета-журналлар кўп. Лекин мухлислар орасида севимли, машҳур ва қадрли бўл ган нашр лар жу да кўп эмас. Минглаб ўқувчилар сўроқлаб, излаб, мириқиб ўқийдиган «Бекажон»имиз 10 ёшга тўлибди. ўн ёшида юз минглаб одамларни оғзига қаратиб, меҳрига сазовор бўлибди. Бу жуда катта бахт, катта масъулият. «Бекажон»га донолик, хушчақчақлик, ёшлик ва дилларга сирдош бўлиш бахти ҳамиша насиб этсин.\nОйдин Ҳожиева, Ўзбекистон халқ шоири, «Саодат» журнали бош муҳаррири\nДўстлар, ҳамкорлар кўпайсин!\nМен ҳурмат қиладиган, мен доимий мурожаат қиладиган, қизларим ҳар ҳафтада сўраб турадиган «Бекажон»ни 10 йиллик тўйи билан чин дилдан табриклайман.\nГазета иши оғир, заҳматли. Буни таҳририятда ишлаб кўрган инсон билади. «Сезон», «не сезон» деган атамалар бор. Тираж тушиб кетса, кайфиятинг ҳам тушади. Қизиқарли материал тополмай, жиғибийрон бўласан. Газетхонлардан бирортаси норози бўлиб қўнғироқ қилса, дард устига чип қон! Айниқса, саҳифаларда хато кетиб қолган бўлса...\n«Бекажон» шунча машаққатларни енгиб кел япти. Бу газета ижодкорларининг адабиёт аҳлига чексиз эътибори, ёш қаламкашларни қўллаб-қувватлаётганининг ўзи таҳсинга сазовор. Бошқа газеталарда бундай эъти борни кўрмаганман.\nАна шу боис ҳам «Бекажон» жамоатчиликнинг эътирофига сазовор бў либ улгурди. Биз ардоқлаган ушбу газетанинг дўстлари, ҳамкорлари яна да кўпаяверсин!\nўн йиллик тўйингиз муборак бўлсин, азиз ҳамкасблар!\n«Янги аср авлоди» нашриёт-матбаа маркази бош муҳаррири\nБеш йилдан бери оммавий ахборот воситалари билан ҳамкорликда ишлаётган бўлсам, бу ўринда «Бекажон»нинг роли ўзгача. Адолат нишони остидаги фаолиятимда айнан шу газета орқали ижодий лойиҳаларим, суҳбатларим «енгил нафас ола бошлагани» рост. Ижодий жамоага юзта шов-шувли, олди-қочди хабардан бир дона-ю, керак бўлса, ўн варақдан иборат мазмунли суҳбат афзал эканлиги ҳурматга сазовор. Газетанинг ўз маданиятини сақлаган ҳолдаги фаолиятини ушлаб туришганлиги, ОАВ оламида ўз йўналиши, маърифат тарғиби ва дилкаш суҳбатдош эканлиги сабаб ижодий жамоага ҳурматим чексиз.\nНафақат бекажонлар учун, балки оилавий мавзуларда хам муаллифлик материалларини ортиқча рекламасиз, содда бўлса ҳам етказиб бераётгани уларнинг ҳаққоний ва ҳалол меҳнатидан дарак.\nБайрам муборак, азизлар! Рости, бу қисқа давр ичида газета ўн чандон кўп йиллик меҳнат самарасини кўрсата олди. Шу жамоа билан ҳамнафас, ҳамкор бўлганимдан ғурурланаман!\nГазеталар кўп, лекин уларнинг файзли келинчаги, «Бекажон». Бу номга фақат шу газета ҳақли!\n«Бекажон» ва мен\nАгар дунёда «Бекажон» деб аталгувчи газета бўлмаганида, уни, албатта, яратишарди ва бу улкан ҳодиса Самарқандда содир бўларди. Буюк зотларни тарихга ато этган, номи, шуҳрати оламга таралган Самарқанд яна бир эзгулик - «Бекажон»га ҳам доя бўлган юрт.\nБекажон» деганда юра гим бир тўлқинланиб кетади. У менинг оилам аъзосига айланиб кетган. Бу газета шундайин қутлуғ кунда яратилган эканки, ундан фақат ва фақат эзгулик нури таралади. «Бекажон»ни ўқийман» деган одам кўзимга иссиқ кўриниб кетади.\nБиринчи гал бу газетани ўқиганимда, шунчаки оддий газета сифатида варақлаб кўрган эдим. Иккинчисида «Яхши газета экан», деган фикр учди. Учинчи марта ўқиганимда «Аъло газета» деган сўз хаёлимни банд қилиб қўй ди ва мен бу газетанинг мухлисига айланиб қолганимни ўзим ҳам сезмай қолдим.\nГазетани ўқиганимда ич-ичимдан уни яратаётганларга ҳавас қилардим. Буни қарангки, бир кун келиб ўзим ҳам шу газетани яратаётганларнинг ичида бўлиб қолдим. Бу мен учун шараф. Мен илгари тележурналист сифатида ишлаган бўлсам, «Бекажон» да ўзимни тамоман ўзгача томондан кашф этдим. Тўғрироғи, газета мени кашф этди ва янада жўшқинроқ ишлашга имконият яратиб берди.\nБу газета борлиги учун, уни ўқиб, қалбларимиз ором олаётгани учун уни илк бор яратганларга раҳмат!\nДилфуза Зарипова, журналист.\nБир неча ой бўлди - телевизорда қизиқроқ кўрсатув кўрсам ҳам, китоб ўқисам ҳам, театрга борсам ҳам, кино томоша қилсам ҳам, биров билан гаплашсам ҳам анави мавзуни, мана бу кишини, шу асарни «Бекажон»га берсак, «Бекажон»да чиқарсак, қандай бўларкин, деган хаёл келаверади. «Бекажон», «Бекажон», «Бекажон»... Севган кишиси ҳақида одам шундай тинмай ўйларди. Ёшлигимиздаги маш ҳур қўшиққа монанд, қўйнимда «Аъло кайфият»у, кўнг лимда «Бекажон» бўлиб қолди...\nНазокат Азим (Абдуқундузова),\n«Аъло кайфият» журнали бош муҳаррири\nГазетанинг байрам сонини ўтказиб юборманг:\nБўлим: Tabriklar | Чоп этди: Sayyod | Теглар: Bekajon\n1 Wildrose (02-Апр-2012 12:00)\nBekajon bilan bir kunda tugilgan ekanmiz. Faqat men undan 6 yosh katta ekanmanda))\n2 888 (02-Апр-2012 12:06)\nSayyod O'tkir Hoshimovdan ham bir intervyu olsangiz yaxshi bo'lardi iltimos\n3 NARGIZA (02-Апр-2012 12:16)\n4 Назокат (02-Апр-2012 13:23)\nГазетани 10 йиллиги билан табриклийман! Хакикатдан хам "Бекажон" файзли газета!\n5 Loading (02-Апр-2012 13:48)\nTabriklimiz. Shaxsan o'qib bormasamda bu gazeta haqida iliq so'zlarni eshitgandim!\n6 Dilfuza (02-Апр-2012 14:25)\nTabrikliman,kelajakda bundanam köproq muvaffaqiyatlaga erishib yurish nasip qisin:)\n7 Azizbek717 (02-Апр-2012 15:54)\nTabrikliman endi o'qishga xarakat qilaman !!!! biz bop mavzular ham topilib qolar~~?~~?~?~~~?~?~\n8 Doston (02-Апр-2012 16:04)\n9 sherzod (02-Апр-2012 16:12)\nTabrikliman. Bundanda ulug' martabalarga eriwiwlariga tilakdowman.\n10 SanjarBek (02-Апр-2012 16:22)\nBu ajoyib gazetani oyim uchun har hafta sotib olaman. Gazetaga, ijodiy guruhga omad tilayman.\n11 Safina (02-Апр-2012 16:23)\n12 kamila777 (02-Апр-2012 17:13)\nBEKAJON 10-eillik yoshing qutlug bulsin, minglab, milyonlab muhlislarni yuragidan joe olgan bekajon kup ellar muhlislarni hushnud etish nasib etsih.\n13 Gucci 58 (02-Апр-2012 18:05)\nTabriklimza iwlariga bundanda rivoj omad\n14 Комрон (02-Апр-2012 19:03)\nМуборак бўлсин! Битта таклифим - шу газетани 2 та сони - пайшанба ва жума кунги чикадиганларини бирлаштириб, қўшиб юборса, "Даракчи"ниям, "Суғдиёна"ниям синдириб юборардими дейман-да...\n15 milawka (03-Апр-2012 11:13)\nxmm yawwi gazetaa\n16 Musilmanka (06-Апр-2012 00:43)\nbekajonni bundan keyingi ijodiga xam omad tilab qolaman xech qachon ijodi to'xtab qolmasin ilohim. jurnalistlarga xam baxt omad ijodiga omad tilab qolaman\n17 Xusan_uz (19-Апр-2012 13:55)


Дард ва даво (32): Саҳобалар Аллоҳдан қай даражада қўрққани ҳақида (02)\nBy IxlosOrg on 07/01/2019 ДАРД ВА ДАВО МАҚОЛАЛАР\nАбу Дардо разияллоҳу анҳу бундай дерди: “Қиёмат куни ўзим учун энг қаттиқ қўрқадиганим: “Эй Абу Дардо (ҳақ ва ботил нима эканини) билдинг, билганингга амал қилдингми?”, деб айтилишидир”. Шунингдек: “Агар ўлимдан сўнг нималарга йўлиқишингизни (чиндан ҳам) билганингизда эди, кўнглингиз тусаб овқат емаган, ичимлик ичмаган, салқин уйда роҳатланиб ётмаган бўлардингиз. Балки ўз жонларингизга ачингандан йиғлаб, кўксиларингизни тирнаб, ялангликларга чиқиб кетардингиз. Кошки дарахт бўлсам-у, кесилиб, ем бўлсам”, деб айтарди.\nАбдуллоҳ ибн Аббос разияллоҳу анҳумо кўп йиғлаганидан кўзи остида тўзиган ипга ўхшаш икки чизиқ пайдо бўлган эди.\nАбу Зар разияллоҳу анҳу: “Кошки қўпориб ташланадиган дарахт бўлсам, кошки яратилмаган бўлсам”, деб айтарди. Бир куни унга нафақа таклиф қилинди. Шунда у: “Бизнинг сут берадиган эчкимиз, юкимизни ташийдиган эшакларимиз, хизматимизни қиладиган озод этган қулимиз ва бир нечта уст кийимимиз бор (шулар етади). Нафақанинг эртанги ҳисоб-китобидан қўрқаман”, деб жавоб берган экан.\nТамим Дорий разияллоҳу анҳу бир куни кечаси таҳажжуд намозида Жосия сурасини ўқир экан, “Ёмонликлар (гуноҳлар) қилган кимсалар уларни иймон келтирган ва солиҳ амаллар қилган зотларга тенг қилишимизни ўйлайдиларми?!” оятига етганда уни қайта-қайта ўқиб, то бомдод вақти киргунча йиғлаб чиққан экан.\nАбу Убайда Омир ибн Жарроҳ разияллоҳу анҳу айтади: “Қанийди, бир қўчқор бўлсам-у, эгаларим мени сўйиб, гўштимни еб, (гўштимдан пиширилган) шўрвамни ичиб юборишса”.\nСалаф-солиҳларимиздан бу мавзуда нақл қилинган ривоятларни келтирадиган бўлсак, адоғига етиш қийин.\n(Эслатма: саҳобалар мазкур сўзларни Аллоҳнинг азоби ва макридан қаттиқ қўрққанлари боис айтганлар, Аллоҳнинг раҳматидан ноумид бўлишгани ёки одам бўлиб яратилганларига пушаймон бўлганлари учун айтмаганлар.)\nБухорий раҳимаҳуллоҳ “Саҳиҳ” китобида “Мўмин банда ўзи сезмаган ҳолда (қилган яхши) амаллари пучга айланишидан қўрқиши ҳақида” деган боб ажратиб, қуйидаги ривоятларни келтирган.\nИброҳим Таймий раҳимаҳуллоҳ айтади: “Ҳар қачон сўзимни амалимга солиштирсам, ёлғончи бўлиб қолишдан қўрқиб кетаман”.\nИбн Абу Мулайка раҳимаҳуллоҳ айтади: “Набий саллаллоҳу алайҳи ва салламнинг саҳобаларидан ўттиз нафарини кўрдим. Уларнинг барчаси мунофиқ бўлиб қолишдан қўрқар эди. Ҳеч бири, менинг иймоним Жаброил ва Микоил иймонидек, демас эди”.\nНақл қилинишича, Ҳасан (Басрий): “Ундан (яъни мунофиқликдан) мўмин бандагина қўрқади, мунофиқ бандагина хавотирланмайди”, деган экан. (Шу ерда Саҳиҳи Бухорийдан келтирилган иқтибос тугади)\nУмар ибн Хаттоб разияллоҳу анҳу Ҳузайфа разияллоҳу анҳудан: “Аллоҳ ҳаққи айтчи, Расулуллоҳ саллаллоҳу алайҳи ва саллам мунофиқлар қаторида менинг исмимни ҳам айтганларми?”, деб сўрайди. “Йўқ, (айтмаганлар). Сендан кейин энди ҳеч кимни оқламайман”, деб жавоб беради Ҳузайфа разияллоҳу анҳу.\nШайхимиз (яъни Ибн Таймия) раҳимаҳуллоҳнинг бундай деганини эшитганман: “Ҳузайфа разияллоҳу анҳунинг мақсади, сендан бошқани нифоқдан оқламайман, дегани эмас. Балки бу мавзу ҳақида бошқа гап очмайман. Акс ҳолда, олдимга келиб: “Расулуллоҳ саллаллоҳу алайҳи ва саллам менинг исмимни мунофиқлар қаторида айтганларми”, деб сўраган ҳар бир одамни оқлашимга тўғри келади, деганидир.\nҲузайфанинг ушбу сўзи Пайғамбаримизнинг қуйидаги сўзларига ўхшайди. Бир саҳоба Расулуллоҳ саллаллоҳу алайҳи ва салламдан жаннатга ҳисоб-китобсиз кирадиган етмиш минг бандалар қаторида қилишини сўраб дуо этишларини илтимос қилади. Шунда Пайғамбаримиз унга: “Бу мартабага Уккоша сендан ўзиб кетди”, деб жавоб берадилар. У зот бу мартабага саҳобалардан фақат Уккоша ҳақли деган маънони назарда тутмаган эдилар. Балки илтимос қилган бу саҳобага шуни сўраб дуо қилсалар, яна бошқа бири туриб, у ҳам шуни илтимос қилар эди. Шу тариқа ҳамма ушбу мартабани сўрашга тушарди. Улар орасида бунга ҳақли бўлмагани сўраб қолиш эҳтимоли ҳам бор. Шу боис бу мавзуни катталаштирмай, тўхтатишни афзал санадилар. Валлоҳу аълам.\n Аҳмад, “Зуҳд”, 730; Абу Нуайм: “Ал-ҳиля”, 1\_213.\n Абдуллоҳ ибн Аҳмад (“Завоид аз-зуҳд”, 783), Ибн Абу Осим (“Оҳод ва масоний”, 389), Ибн Абу Шайба (“Мусаннаф”, 7\_35522) ва бошқалар ривоят қилишган.\n Аҳмад, “Зуҳд”, 787; Абу Нуайм, “Ҳиля”, 1\_164.\n Аҳмад, “Зуҳд”, 786; Абу Нуайм, “Ҳиля”, 1\_163.\n Ибн Муборак (“Зуҳд”, 31), Вакеъ (“Зуҳд”, 150), Абу Довуд (“Зуҳд”, 394) ва бошқалар ривоят қилишган.\n Аҳмад. “Зуҳд”, 1025.\n Бухорий, “Ас-саҳиҳ ал-жомеъ”, Иймон китоби, 36-боб.\n Ҳайсамий. “Мажмаъ аз-завоид”, 3\_42. Ибн Ҳажар ушбу ривоят санадини саҳиҳ деган.\n Бухорий (6542) ва Муслим (216) ривояти.\nAvvalgi maqolaҲаром амаллар: Эркакларнинг тилла тақиши\nKeyingi maqola Қиёматнинг катта аломатлари: Масиҳ Дажжол фитнаси (1)


18 апрель 2022, 13:29\nЎзбекистон гимнастикачилари жаҳон кубогида 7 медални қўлга киритди\nТошкентда бўлиб ўтган бадиий гимнастика бўйича жаҳон кубоги босқичида Ўзбекистон гимнастикачилари 4 та олтин, 2 та кумуш ва 1 та бронза медалини қўлга киритди. Шулардан 3 та олтин ва 1 та бронзани терма жамоа ҳисобига Тахмина Икромова олиб келди.\n16 апрель 2022, 16:42\nҒофур Раҳимов Ўзбекистон профессионал бокс федерациясида иш бошлади\nAIBA собиқ раҳбари ва тадбиркор Ғофур Раҳимов Ўзбекистон профессионал бокс федерацияси биринчи вице-президенти лавозимига сайланди.\n15 апрель 2022, 16:20\nЎзбекистон футбол ҳакамлари маркази рўйхатга олинди\nАдлия вазирлиги Ўзбекистон футбол ҳакамлари марказини рўйхатдан ўтказди. Марказ мамлакат ҳудудида футбол мусобақаларини бошқарувчи ҳакамлар фаолиятини назорат қилиш ва уларни тайёрлаш билан шуғулланади.


Видео: Икки болакай ҳаётидаги фарқ | ҚИРҒИЗИСТОН ЯНГИЛИКЛАРИ\nВидео: Икки болакай ҳаётидаги фарқ\nБишкекнинг «Келечек» турар-жой массивида яшовчи Нуркамал ва Жакшилик 87- ўрта мактаб ўқувчиси. Болаларнинг ҳар иккиси ҳаётини ўзгача бошлайди. Ўқувчилар бошига ведео камера ўрнатган Диана Рахманова уларнинг бир кунлик ҳаётини тасвирга туширишга эришди.\nБолаларнинг ҳар иккаласи ўқишга тушдан кейин боришади. Нуркамал тонгги соат 5да уйқудан туради — у ўз туманидаги дўконларга нон тарқатади. У авваллари милиционер бўлишни орзу қилган, бироқ милиция тизимидаги коррупция ҳақида сўзларни эшитган Нуркамал ўз қарорини ўзгартирди — энди у ошпаз бўлмоқчи.\nНуркамал синфдоши Жакшилик ўзига тўқ оила фарзанди. У эрталаб кўп вақтини уйда ўтказади ва мактабга маршрукада боради. Жакшилик президент бўлиш орзуси билан яшайди.\nҲаётидаги катта фарқ ҳар икки болакайнинг дўстлашишига тўсқинлик қилмайди.\nВидео муаллифи: Диана Рахманова\nАввалги мақолаВидео: Бола боғчасида каравот етишмаслиги болаларнинг полда ухлашига олиб келди\nНавбатдаги мақолаҲукумат байрам кунлар сонини қисқартирмоқчи


"Бунёдкор" Олмалиқда "Андижон"ни таслим этди » Ўзбекистон янгиликлари – Zamin.uz\n13 апрель 2019, 20:23\nЎзбекистон чемпионатининг 4-туридан ўрин олган "Бунёдкор" – "Андижон" учрашуви ўз якунига теди. Олмалиқда бўлиб ўтган баҳсда "қалдирғочлар"нинг қўли баланд келди. Беллашувдаги ягона голга Жасурбек Жалолиддинов муаллифлик қилди.\nОгоҳлантиришлар: Омонов (32), Тўхтасинов (44), Ҳусинов (68).\nЯнгиликлар » Спорт » "Бунёдкор" Олмалиқда "Андижон"ни таслим этди


Уммон ифлосланиши - BBC News O'zbek\n...да чоп этилган 11:09 11 январ 202011:09 11 январ 2020\nЯдровий уруш инсониятни қандай ўзгартирган бўларди? Би-би-си утопия ва антиутопиялари\nҚуролсиз ва ёлғонсиз олам, аммо охират ҳаёти ва ақлли ҳайвонлари бўлган дунё – у қанақа? Электрсиз олам ва «испанка» ҳалокатли тумовнинг янги эпидемияси билан – биз унда яшаб кета оламизми? Агар ядро уруши бошланса, инсоният учун нима бўлади? Агар қачон ўлишимизни аниқ билсак, ҳаётимиз қандай ўзгаради?\n...да чоп этилган 15:00 31 декабр 201915:00 31 декабр 2019\nМосква кўчаларида сунъий қор: Ўзбек фаррошларига осон бўлдими ё қийин?\nРоссия расмийларининг билдиришларича, 2019 йилнинг декабри пойтахт Москвада 1886 йилдан буён қайд қилинган энг илиқ декабр бўлган.\n...да чоп этилган 11:04 11 сентябр 201911:04 11 сентябр 2019\nАраб давлатлари Исроил Бош вазири Бенжамин Нетаняхунинг Иордан дарёсининг Ғарбий соҳилида учинчи ҳудудни аннексия қилиш режасини қоралаб чиқдилар. Фукусима АЭСининг радиоактив сувини Тинч океанига қуймоқчилар. Туркиянинг Sabah рўзномаси саудиялик журналист Жамол Хашоқжи ҳаётининг энг сўнгги сониялари ёзиб олинган аудио ёзувнинг янги тафсилотини эълон қилди.\n...да чоп этилган 10:07 14 июн 201910:07 14 июн 2019


O‘zLiDeP вакиллари болажонларга совғалар улашди | O'zLiDeP\nO‘zLiDeP вакиллари болажонларга совғалар улашди\nОлий Мажлис Қонунчилик палатаси депутати Қ.Бабашев, O‘zLiDeP Қорақалпоғистон Республикаси Кенгаши раиси С.Турманов ва бир гуруҳ партия фаоллари Республика силга қарши курашиш болалар санаториясида бўлиб, у ерда даволанаётган болажонлар ҳолидан хабар олишди.\nОлий Мажлис Қонунчилик палатаси депутати Қ.Бабашевнинг айтишича, бугунги кунда юртимизда болаларни ижтимоий, иқтисодий ва маънавий жиҳатдан ҳимоя қилиш бўйича тизимли ишлар амалга оширилмоқда. Жумладан, Ўзбекистон Республикасининг Конституцияси, Оила кодекси, Фуқаролик кодекси ва бошқа бир қатор қонун ҳужжатларида болалар ҳуқуқларини ҳимоя қилишга оид нормалар ўз ифодасини топган.\n“Болалар бизнинг келажагимиз, эртанги кунимизнинг давомчилари ҳисобланади, – дейди O‘zLiDeP Қорақалпоғистон Республикаси Кенгаши раиси С.Турманов. – Шу боис, ҳар йили 1 июнь — Халқаро болаларни ҳимоя қилиш куни муносабати билан партия фаоллари билан биргаликда болажонлар ҳолидан хабар оламиз. Зеро, болалик – инсон ҳаётининг беғубор ва олтинга тенг давридир.\nУчрашувда ташкилотчилар томонидан болажонларга қимматбаҳо ва эсдалик совғалари топширилди.\nРахманова Гульнара КР Тахтакупир туман Кенгаши ижрочи котиб 2019-06-03 09:19:04\nБолажанлар- бу умримиз гули, нурли келажагимиз. Уларга эътибор, уларни куллаб кувватлаш хар биримизнинг инсонийлик бурчимиз. Партиямиз рахбарлари тамонидан байрам мунасабатида курсатилган эътибор биз уйлаймиз болажанларимиз умрида унитилмас лахзалар булиб колади. Болажонларимиз бахтимизга сог омон булсин.\nРахманова Гульнара УзЛиДеП КР Тахтакупир туман Кенгаши ижрочи котиб2019-06-01 08:58:17\nБолажонлар- бу уримиз гули, бахтимиз,ва нурли келажагимиз асосчилари. Уларга канчалик гамхурлик килсак, ардокласак ва албатта эътибор килсак арзийди. Халкаро болалар куни байрами муносабати билан партиямиздан сайланган Олий Мажлис Қонунчилик палатаси депутати Қ.Бабашев, O‘zLiDeP Қорақалпоғистон Республикаси Кенгаши раиси С.Турмановлар ташаббуси билан эътиборга мухтож болажонларимиз холидан хабар олиниши ва байрам совгалари улашиши биз уйлаймиз уларнинг умрида унитилмас бахтли лахзалар булиб саналади . Бу каби хайрли ишлар барча туманларда хам давом этмокда. Барча болажонларимизни байрам билан табриклаймиз.


Nusrat Rahmat: САРҲИСОБ 20\nНогоҳ, катта ўғлим Улуғбек вилоят ҳокимига киришимни таклиф қилиб қолди.\nҚайси масалада киришим зарур бўлганлигини кейинроқ айтаман. Аммо аввал шуни аён этишим лозимки, Мустақиллик эълон қилингандан бери вилоят ҳокими етти бор ўзгарди. Ва ҳеч ким мени уларнинг қабулхонасида кўргани йўқ. Бу раҳбарларнинг бирортаси мен билан қизиқмади ва мен ҳам улардан узоқроқ юришни маъқул деб билдим.\nЁлғон бўлмасин, Маҳмуджўжа Беҳбудийга ҳайкал ўрнатиш ташвиши билан 2005 йилда бу бинога киришга мажбур бўлганман. Боиси, ҳайкал қуриш учун ҳокимликнинг қарори зарур эди. Ўшанда ҳам ҳоким мени қабул қилмади, аммо у ердаги танишим менга мадад кўрсатди.\nҲоким ва ҳокимчалар атрофида эса, кўп ҳолларда маддоҳ шоир ва адабиётчиларни кўрганман.\nМазкур ҳокимларнинг аксари эса икки−уч йил ишлаб, шармандаларча ишдан ҳайдалганига, айримлари узоқ муддатда қамалиб кетганига гувоҳман. Шунинг ўзи ҳам уларнинг ички дунёси, савияси ва нопоклиги, умуман маънавиятидан далолат эди. Бугунги амалдорларнинг аксари китоб ўқимаслиги, театрга бормаслиги, Интернетнинг фаҳмига бормаслигини айтган эдим. Бундан ташқари, уларнинг кўпчилиги алланималардан чўчиб, шубҳаланиб ишлаётгандай бўлиб туюлади. Ҳозиргизамон ҳокимлари ижодкорлар, ҳур фикрлилар, радикаллар, демократлар билан мулоқотдан қочишни маъқул деб билишади.\nВилоятнинг айни пайтдаги ҳокими узоқ йиллар шаҳар ҳокими бўлиб ишлаган инсон. Бошқа талай ҳокимлардан фарқли ўлароқ у бир бор аҳоли билан телемулоқот ҳам ўтказди. Одамлар газ ва светдан шикоят қилишди. У мазкур нуқсонларни бартараф этишга сўз берган бўлса ҳамки, тез орада муаммоларни ҳал қилиш қўлидан келмаслиги аён бўлиб қолди.\nМайли энди, ана шу кириш сўзидан кейин нима учун ҳокимга учрашишим зарур бўлиб қолганлигини гапирай.\nЎтган йил ҳокимлик қишлоқда яшайдиган оилаларнинг катта қисмига элликтадан бройлер жўжалар олиб берди. Бепул эмас, албатта. Ҳар бир оилага банкдан қарз олиб берилди ва шунинг ҳисобига жўжа тарқатиладиган бўлди. Исроил ва АҚШдан келтирилган наслли тухумлар шу ерда инкубаторларга қўйиб очилди ва оилаларга тарқатилди ҳам.\nАслида бу яхши ният эди. Бу жўжалар тўғри парвариш қилинса, нақ ўттиз кунда бир килограмм оғирликка етиши мумкин, Бу парҳез гўштнинг харидори эса етарли. Қолаверса оила қозони ҳам ундан бебаҳра қолмайди.\nАммо жўжалар тарқатилгандан кейин иккита қўпол хатога йўл қўйилганлиги аён бўлиб қолди. Ҳолва деган билан оғиз чучимайди, деганларидек, бу жониворларни вояга етказишнинг ўзига хос қоидалари мавжуд бўлиб, уни одамларга обдон уқдириш керак экан. Чунки, одатдагидек далага ҳайдаб юбориш ёки рўзғордан ортган егуликлар билан денгиз ва океанлардан ошиб келган нозиктаъб меҳмонларни сийлаш уларнинг табиатига зид экан. Бройлер жўжаларга махсус омухта ем тайёрланиши, унинг т аркибида буғдой, маккажухори, соя ёрмаси, оҳактош ва бошқа талай витаминлар бўлиши зарур экан. Бу қоидаларни ҳар бир кишига уқдириш билан бирга, ўша омухта емни топиб ҳам бериш керак экан.\nХуллас, бир ойга етмай бройлер жўжаларнинг кўпчилиги нобуд бўлди. Яхши ният билан бошланган ташаббус барбод қилинди.\nШундан кейин Улуғбек Хитойдан кунига 15 тоннагача омухта ем тайёрлайдиган линия олиб келиб ўрнатди ва ишга туширди. Эндиликда эса бу емга харидор йўқ. “Ҳокимият аҳолига тағин жўжа олиб бермоқчи бўлаябди. Бизда сифатли ем борлигини билишса ва эълон қилишса, ҳаммамиз фойда кўрардик”, деди ўғлим.\nМен дарҳол жавоб бермадим. Биринчидан, ҳокимнинг қабулхонасида узоқ кутиб қолсам, қон босимим ошиб кетмасмикин деган хавотир бўлса, иккинчидан, шунча вақтдан бери кирмаган даргоҳга боришга оёғим ҳам тортмаётган эди. “Майли, ўйлардим ўзимча, мен жуда шахсий масала билан кираётганим йўқ. Бунинг устига, ҳоким деганлари вилоятда мендан бир ёзувчи яшаётганлигини билиб қўйса нима қилибди. Эҳтимол суҳбатлашиб қолармиз ва мен экология, қишлоқ хўжалиги, миллий масалаларда айрим таклиф−мулоҳазаларимни айтарман...\nЭртаси Улуғбек телефон қилиб қолди. “Дада, ҳокимга кириш масаласи атпадает”. “Нега”, қизиқдим. “Шундай маслаҳат беришди”, деди у дудмал қилиб. “Сабабини айт”. “Одамларда пул йўқ. Шунинг учун ҳоким насияга беришимни талаб қилиши аниқ. Унда мен катта зарар кўраман. Яхшиси, телевидение ва газеталарга реклама берамиз”, деди. “Яхши, реклама ташвишини гарданимга оламан”, дедим ва енгил тортдим.\nАвтор: Нусрат Раҳмат на 10:04\nАнонимный 30 августа 2012 г., 13:15\nАссалому алейкум! Устоз зик нашавед! Мы все надеемся на лучшее! Надеюсь это время - наше время - наступит! К БОЛЬШОМУ СОЖАЛЕНИЮ сегодня время этих низких умом и нищих духом людей. Пусть пропадут они пропадом!!!\nБо хурмат Шогирд


Совет парламенти ва Сахаров « Ўзбекистон Халқ Ҳаракати\nСовет парламенти ва Сахаров\n02 August 2016 - 5:00\n«Парламент» сўзи биз совет кишилари учун янги сўз эди. Бу калимани сиёсий адабиётда кўп учратгандик, аммо ўзимизнинг кундалик ҳаётимизга ҳеч тадбиқ қилиб кўрмагандик. Чунки, у бизнинг ҳаётимизда йўқ эди. Бизнинг ҳаётимизда Совет Иттифоқининг Олий Совети бор эди. Бу Советга ҳар беш йилда сайланадиган қовоғи солиқ, қориндор бир неча минг раҳбар ва раҳбарчалар бор эди. Ва ҳар беш йилда бир марта сайлов участкаларига бориб, ўша ўзимиз танимаган, умримизда бирор марта кўрмаган одамларга овоз берадиган биз, ҳокисор совет инсонлари бор эдик.\n«Парламент» сўзини 89-йил сайловларидан кейин қўллана бошладик. Оғзимизни тўлдириб, кўксимизни кериб, илҳом билан «парламентнинг янаги сессияси қачон?», «парламентда бу масала қўйилдими?», «парламентга мактуб ёзайлик», дея энди гапиришга ўрганган гўдак каби сайрай бошлагандик».\nСовет Парламентини шартли равишда уч гуруҳга бўлиш мумкин эди. Биринчи гуруҳ Компартиянинг марказий ва маҳаллий раҳбарларидан, иккинчи гуруҳ профсоюз ёки бошқа жамоат ташкилотларининг бошлиқларидан, учинчи гуруҳ либерал қарашдаги зиёлилардан таркиб топганди. Зиёлилар биринчи сессиядаёқ – кичик гуруҳ бўлишига қарамасдан – Парламентнинг моторига айланишди. Улар ўзларини дарров «демократ» деб атай бошладилар. Бу атама ҳам худди «парламент» каби қулоққа ёқимли эшитилар, хазинадан янги чиққан банкнот каби хушўй ҳид таратарди.\nАслида, бу «демократлар»ни ҳам учта гуруҳга бўлиш мумкин эди. Биринчи гуруҳ – совет номенклатураси неъматларидан доим баҳраманд бўлиб келган, сиёсий конюктурани ҳис қилиш истеъдоди туфайли «мустақил фикрловчи киши», деб ном олган зийрак кишилар гуруҳи (Собчак). Иккинчи гуруҳ – рус миллиятчилари, улар Горбачев даврида совет раҳбарларини ишёқмасликда, рус халқига қайишмасликда айблаб, ўзига хос мухолифат ролини ўйнагандилар (Распутин, Белов). Учинчи гуруҳ – Совет тузуми яратган буқаламунлар, ўз манфаати йўлида онасини ҳам сотишга тайёр валъадизинолар гуруҳи (Гдлян-Иванов).\nПарламентда яна ҳеч бир гуруҳга кирмаган Андрей Сахаров бор эди. Бу одам Парламентдаги ягона идеалист эди. Уни бир муддат турли гуруҳлар ўз манфаатлари йўлида ўз манфаатлари йўлида қўлланишди, аммо у аксарий чиқишларида истиқомат(ориентир)дан адашмади. Агар бугун Россияда демократия бир оз ривожланган бўлса, собиқ совет жумҳуриятларида эрк тушунчаси озгина илдиз отган бўлса, бунда қайта қуриш рухсати билан бир сонияда демократ бўлиб қолган миллионлар эмас, қайта қуришдан анча олдин ҳур фикри учун сургунларни яшаган ўша кекса одам, Андрей Дмитриевич Сахаровнинг хизмати бор.\nБу худди муҳоробадаги нисбатга ўхшайди. Минг киши душманга қарши ҳужумга ўтар экан, улардан ўнтасигина чиндан ҳам ҳужумга ўтаётган, қолган 990 таси эса, уларга эргашаётган бўлади. Бу ўнтанинг бошида ҳам биттаси бор-ку, агар у бўлмаса, бу ўнта аскар ҳам ҳужумга қалқмас, балки, ўша 990 тага қўшилиб, мудофаа хандақларида бир оз мизғиб, бир оз узоқдаги вафоли ёрни хаёл қилишни афзал кўрган бўларди.\nСахаров ўша ноёб «битта»лардан эди. Уни ҳужумга илҳомлантирган орқасида турган минг аскар эмасди, истиқболда кўраётган идеали эди. Агар бу минг киши ҳужумга қалқмаса, у битта ўзи қалққан бўларди. 70-йилларда «битта ўзи қалққани» учун уни телбага чиқаришганди, нонкўр, ватан хоини деб эълон қилгандилар. Горбачев уни Горкий шаҳридан сургундан чақириб олиб, Қайта Қуришнинг сўнгги фазасини бошлатганини билмаган эди. Аслида, Сахаровнинг қайтиши Горбачевнинг яхши ниятидан кўра, кўпроқ СССРнинг Ғарб билан яқинлашиш стратегиясининг бир қисми эди. Сахаров буни билар ва Олий Совет минбаридан нутқ сўйлаётиб, ўзини бировдан қарздор ҳис қилмасди, ўз фикрларини ғоят эркин айтарди. Аммо Олий Совет депутатлари бундай эркинликка ҳанузгача кўникмаган эдилар. Сахаров нутқ қилар экан, Африка чангалзорларидаги қабилалар филни чоҳга тушириш учун «ғулу-ғулу» дея бақиришгани каби бақираётганлар эркинликдан нафратланган кимсалар эди.\nҲалигача ёдимдан кетмайди, бмр ўзбек аёли чиққанди минбарга. Фамилияси Казакова эди. Сахаровни айблар экан, йиғлаб юборганди. Сахаровга ачинганидан эмас, ўзининг ҳақлигидан, ҳақлик туйғусидан жазавага тушиб, йиғлаб юборганди шўрлик аёл. Парламентнинг юзда тўқсони ўша «ҳақлик туйғуси» билан лиммо – лим тўлган одамлардан таркиб топганди. Улар жондан азиз коммунизмларига раҳна солган ким бўлса бўлсин, парчалаб ташлашга ҳозир эдилар ва мардумни бу «линч»дан Давлат бошида турган «СиАйЭй агенти Горбачев» салобати асраб турарди ҳозирча. 89-йил бошида Горбачев ҳали ҳам салобатини йўқотмаганди. Хотини Раиса ҳақида ҳар хил ғийбат, фисқу-фасод бошланган бўлса-да, ўзини очиқ танқид қилишдан чекиниб туришарди. Идеалогия котиби Егор Лигачев бошчилигида бир мухолифат сулдори (силуэти) кўрина бошлаганди, аммо бу мухолифат тўғридан-тўғри Горбачевга эмас, унинг атрофидаги «тиргак»ларига, ғоявий йўлдошларига йўналтирилганди. Лигачев ғоявий котиб бўлса ҳам, Горбачевнинг йўлдоши эмасди. Эски коммунист лидерларнинг типик нусхаси эди: шовинист, атеист, диктатор.\nСовет парламенти 70 йил давомида диққинафас муҳитда яшаган халқ учун бир томоша, бир байрам бўлди. Одамлар сессия бошланадиган кун, ўтмишда футбол матчига чопгани каби, телевизорга қараб чопишарди. Машинада, поездда кетаётганлар транзиторларини бураб, Москва тўлқинларини излай бошлашар эди. Рус газеталари 89-йилга келиб мисли кўрилмаган оммавийликка эришди. Тиражи 1 миллиондан ошмаган газета «катта газета» ҳисобланмайдиган бўлди. Матбуот ходимлари, репортёрлар, ҳатто операторлар шахс даражасига юксалдилар, энди уларнинг ўзидан интервю олишадиган бўлишди. Чунки, оммавий ахборот воситалари буюк қувватга, халқ фикрини шакллантириш қуролига айланганди. Халқ фикри эса, «шаклланишга» жуда мойил эди, шаклланишни узоқ йиллардан бери орзу қилиб турганди.\nХалқнинг бу чанқоқлиги ва кўз тиндирувчи эҳтиросидан фойдаланган жуда кўп коммунистлар бир думалаб демократ бўлиб олишди. Минбарга ёпишиб, кеча айтган нутқига тамоман қарама-қарши нуқтаи-назарни илҳом билан ҳайқира бошладилар. Бу манзарани кузатган бетараф одамларга Егор Лигачев каби ўз ғоясига содиқ коммунистлар, бу буқаламунлардан афзалроқ кўринарди. Чунки буқаламунлар эртага вазият ўзгарса, бир думалаб яна коммунист ёки фашист бўлиб қолиши муқаррар эди.\nКоммунист бўлганда ҳам Лигачевдан ашаддийроқ коммунист, фашист бўлганда Жириновскийдан таҳликалироқ фашист бўлган бўлишарди. Фақат 89-йилнинг баҳорида булар Сахаровдан демократроқ бир вазиятда эдилар. Бу барча инқилобларга хос хусусият эди. Қайта қуриш бир инқилоб эди, унинг лойқа сувида турли даррандалар пайдо бўлиши, эволюцияга учраши, ассимиляция бўлиши ёки тамоман йўқ бўлиб кетиши табиий жараён эди.\nБуқаламунлардан нафратланиш мумкин эди, аммо уларни жараёндан юлиб олиб, четга итқитишнинг иложи йўқ эди. Биз бу ҳақиқатни у пайтлар англамасдик. Биз халққа қаттиқ ишондик. Унинг ақлу-фаросатига, оқу-қорани таниш истеъдодига ҳеч шубҳамиз йўқди. Минбардан гапирилаётган гап ёлғонми, ҳақиқатми, ўзи ажрим қилиб олади, деб ўйлардик. Лекин ундай эмас экан. Халқ шундай бир ҳилқат экан-ки, ким унинг узурига келиб, уни бир оз мақтаса, унга эргашадиган, ҳеч қурса 10-15 киши муқаррар равишда топилаверар экан. 10-15 та ўша нутқ отаётган одам савиясига мос келадиган киши. Бу одамлар ўша сафсатабоздан бошқа бир нотиқ чиқиб, дунёнинг энг ақлли нутқини қилса ҳам, унга эргашмасдилар. Чунки, бу нутқни идрок қилолмасдилар. Уларга уларнинг савиясидаги, уларга қон-қондош бўлган бир нотиқ лозим эди, бу ҳам ўша бизнинг нафратимизни қўзғайдиган сафсатабоз, буқаламун бўларди. Балки, демократия дегани шудир?\nРоссиядаги собиқ КГБ агентлари шу демократик йўл билан партия қуриб, унга раҳбар сайландилар. Ўзбекистонда қизил коммунистлар шундай демократик сафсата билан «Бирлик» ҳаракатини эгаллашди. Ҳақиқий ғоя соҳиби бўлган шахслар эса, бу санксияли жасорат қаршисида уятдан букчайиб қоладилар.\nАндрей Дмитриевич Сахаровнинг Парламент минбарига қараб юраётганини совет ТВлари олиб боқсангиз, у ерда сиз бир қаҳрамонни эмас, демократик жазавага тушган оломон аро букчайиб кетаётган ёп-ёлғиз одамни кўрасиз. Сахаров 70-йилларда тоталитар режимига қарши чиқар экан, қанчалик ёлғиз бўлса, 89-йилда янги дўраган демократлар орасида ҳам шунчалик ёлғиз эди.


АҚШ Давлат котиби Жон Керри\nИШИДга қарши кураш ҳақида\nИттифоқчиларимиз катта ишларни амалга оширмоқда. ИШИДга қарши кураш ҳаракатларига 66 давлат жалб этилган, айниқса, Яқин Шарқдаги мамлакатлар бу уринишларга катта ҳисса қўшмоқда. Бу гуруҳга турли жойлардан келаётган молиявий воситаларни кесиб ташламоқчимиз. Ёшларнинг бу гуруҳ ғояларига берилиши олдини олиш учун курашяпмиз, бунинг учун ижтимоий тармоқларда ИШИД ғояларига қарши турувчи одамлар билан ўзаро мулоқот қилишга оид қатор ташаббусларимиз бор. Бундан ташқари, аэропортлар, божхона, виза ва ҳоказо соҳаларда қоидаларни кучайтириш орқали хорижий жангарилар оқимини сезиларли тарзда қисқартирмоқдамиз. Ҳозирда ИШИДга қарши курашда биргаликда, менимча, анча самарали иш олиб бормоқдамиз, бу гуруҳнинг кўплаб етакчиларини йўқ қилдик, ҳамда ҳозирда ИШИД Ироқда босиб олган ҳудуднинг 44 фоизини, Сурияда эса 16-17 фоизини озод қилдик, деб айта оламиз. Шунинг учун бу жараён секин-аста, лекин изчиллик билан олдинга қараб силжимоқда ва бу жараён ортга қайтмаслиги учун уни синчковлик билан амалга оширяпмиз.\nИШИДга қарши курашда Саудия Арабистони роли ҳақида\nСаудия катта ҳисса қўшмоқда. Саудия минтақадаги мамлакатлар орасида етакчидир. Менимча, икки муқаддас масжид ходими сифатида, Қирол Салмон ва ҳукуматнинг Ислом масаласида алоҳида салоҳияти бор. Улар ғоявий жабҳада ҳаракатларни амалга оширмоқда, яъни бу ҳаракатлар биз томондан эмас, улар томонидан, Исломнинг муҳим маркази бўлган мамлакат томонидан амалга оширилмоқда. Улар асл Ислом қандай бўлишини тушунтиришяпти, бу ишни мен қила олмайман, лекин Қирол Салмон ва унинг саройи қила олади. Бундан ташқари, улар Суриядаги можарога сиёсий ечим топишга қаратилган халқаро ёрдам кўрсатиш уринишларида ҳам олдинги жабҳаларда туришибди. Шу билан биргаликда, улардан ИШИДга хусусий манбалардан келаётган молиявий ёрдам, алоҳида айтмоқчиман, ҳукуматга тааллуқли эмас, хусусий манбалардан келаётган молиявий ёрдамни тўхтатиш ҳаракатларини кучайтиришни сўрашимиз мумкин, менимча. Бу масала устида Саудия Арабистони билан иш олиб бормоқдамиз. Лекин Саудия бу ҳаракатларни амалга оширишда асосий ва муҳим ҳамкор бўлиб келмоқда.\nИроқда сиёсий ислоҳотларни тадбиқ этиш эҳтиёжи ҳақида\nИроқда муайян ислоҳотларни ёқлаб келяпмиз ҳамда Бош вазир Абадий ва унинг ҳукуматига натижаларга эришиш, ироқликлар орасида муроса ясаш, мамлакатда барқарорлик ўрнатиш ва иқтисодни илгарилатиш учун барча гуруҳлар жалб этилиши лозимлигини аниқ айтганмиз. Бошқарув жараёнига ҳар бир ироқликни жалб этиш зарур. Менимча, сўнгги кунларда кўрганимиз каби, маълум тарангликлар вужудга келишининг олдини олиб бўлмайди, албатта. Лекин бошқа томондан, ҳозирча бу жараён узоқ муддатда охир-оқибат баъзи қарама-қаршиликлар, баъзи қийинчиликларни бартараф қила оладиган ўзанга тушмоқда. Бу эса, умид қиламизки, одамларни ягона мақсад томон интилишга ундайди. Шунинг учун Бош вазир Абадийни бундай эҳтиёж борлигига ишонтиришга ҳаракат қилишда давом этамиз. Аслида, ҳозир сиз билан гаплашиб ўтирар эканмиз, вице-президент Байден ҳозирда Ироқда у билан мазкур масалаларни муҳокама этмоқда. Яъни жараёнга барчани жалб этиш, одамларни бир стол атрофига таклиф қилиш, келишмовчиликларни бартараф қилиш, ҳамда барча одам жараёнга адолатли тарзда жалб қилиниши масаласини муҳокама этишмоқда.\nЯқин Шарқда истиқболдаги авлоддан чиқадиган лидерлардан нималар кутилаётгани ҳақида\nМенимча, бундай лидерлар бугун керак ва бундай лидерлар аллақачон пайдо бўлаётганига гувоҳ бўлиб турибмиз. Масалан, Саудия Арабистонида Валиаҳд Шаҳзода ўринбосари Муҳаммад бин Салмон қатор турли жабҳаларда, хусусан Саудия Арабистони Қироллигида иқтисодий ўзгартишларни ясаш ҳаракатларига бош-қош бўлмоқда. Бу жуда меҳнатталаб ва айни пайтда муҳим режадир. Эшитишимча, у ёш бўлгани ва одамларнинг иқтисодий келажагини шакллантиришга ҳаракат қилаётгани жуда кўп ёшларни илҳомлантирмоқда ва улар бу ташаббусни қўллаб-қувватламоқда. Менимча, Араб Амирликларида ҳам Валиаҳд Шаҳзода Жаноби Олийлари Муҳаммад Бин Зайид ҳам узоқни кўриб биладиган одам эканини кўрсатди ва ака-укалари билан биргаликда энергия, террорчиликка қарши кураш соҳаларида таҳсинга лойиқ ташаббусларни амалга тадбиқ этмоқда. Улар ИШИД, Ал-Қойдага қарши туриш масаласида қатъийлик намойиш қилишмоқда ва одамлар буни қўллаб-қувватламоқда. Уларнинг Бирлашган Араб Амирликлари иқтисодини ислоҳ қилишдаги хизматларини айтиб ўтиришнинг ҳожати йўқ.


Трамп тарафдорлари митингдан сўнг Капитолий биносига бостириб киришди\nПрезидентлик сайловлари натижаларига эътироз билдираётган АҚШ Президенти Доналд Трампнинг бир гуруҳ тарафдорлари, чоршанба куни тушдан кейин Вашингтондаги митингдан сўнг, ўша пайтда Конгресс уйларининг қўшма мажлиси бўлиб ўтаётган Капитолий биносига бостириб киришди.\nУ сайловларда берилган овозларни ва демократ Жо Байденнинг ғалабасини расмий равишда тасдиқлаши керак.\nБир неча юз намойишчилар полиция кордонини бузиб кириб, бинога бостириб киргандан сўнг, сессия тўхтатилди, Вакиллар Палатаси ва Сенат биноларига кириш ёпилди ва сессияни бошқарган вице-президент Майк Пенс бинони тарк этди. Учрашув хоналарини полиция ходимлари қўлига қурол билан қўриқламоқда.\nАввалроқ Вашингтон марказида, Оқ уй ёнида Трамп тарафдорларининг митинги бўлиб ўтди. Унда бир неча минг киши иштирок этди. Уларнинг фикрича, ўтган йил охирида бўлиб ўтган президентлик сайловлари натижалари қайта кўриб чиқилиши керак. Сайловчилар коллEГАСИ демократ Жо Байденнинг ғалабасини тасдиқлади.\nДоналд Трамп намойишчиларга мурожаат қилди. «Биз ҳеч қачон орқага қайтмаймиз», деди у. Трамп ўз нутқида яна оммавий ахборот воситаларини унинг фаолияти ва сайлов кампаниясини ёритишда ёлғон маълумотлар чоп этишда айблади. Президентнинг сўзларига кўра, АҚШда сайлов жараёни учинчи дунё мамлакатларига қараганда ёмонроқ. Трамп барибир мағлубиятини тан олишдан бош тортмоқда. «Биз сизнинг овозларингизни ўғирлашингизга йўл қўймаймиз», деб таъкидлади у.\nАввалроқ президентнинг ўғли Эрик Трамп митинг иштирокчиларига мурожаат қилган эди. У сайлов натижалари сохталаштирилганлигини таъкидлаб, иштирокчиларнинг ҳеч бири Жо Байденнинг ғалабасига ишонмаганлигини таъкидлади.\nМитингдан сўнг баъзи намойишчилар Капитолий тепалигидаги АҚШ Конгресси биносига боришди.\nFox News намойишчилар ва полиция ўртасидаги тўқнашув ҳақида хабар берди. Президент Трамп тарафдорларини полиция ва Капитолий соқчиларига қарши зўравонликлардан тийилишга чақирди.\nВашингтон мери Муриел Боузер пойтахтда маҳаллий вақт билан соат 18.00 дан бошлаб комендантлик соати эълон қилди.\n6 январь, чоршанба куни Конгресс сайловчилар томонидан тасдиқланган президентлик сайловлари натижаларини тасдиқлаши керак. Бу инаугурациядан олдинги сўнгги расмий процедура.\nВакиллар Палатасидаги юздан ортиқ республикачилар ва ўнга яқин сенатор Байден ғолиб бўлган олтита штатнинг (Аризона, Жоржия, Мичиган, Невада, Пенсилвания ва Висконсин) айримларидан ёки барчасидан сайловчиларнинг овозларига қарши чиқмоқчи эканликларини айтишди. Шунингдек, улар сайлов натижаларини текшириш учун комиссия тузилишини талаб қилишади, деб хабар беради Америка Овози. Конгресс иши намойишчилар томонидан тўхтатилгунга қадар, республикачилар Аризонадаги овоз беришга қарши чиқишга муваффақ бўлишди.\nУларнинг эътирозлари сайлов натижаларини ўзгартириши кутилмайди, чунки демократлар Вакиллар Палатасини назорат қилмоқда. Сенатда республикачилар бироз устунликка эга, аммо у ерда ҳам эътирозлар кўпчиликни қўллаб-қувватлаши мумкин эмас, чунки бир нечта республикачи сенаторлар бирон бир штатда сайлов натижаларини бекор қилишга қарши чиқишган.\nВице-президент Майк Пенс Конгресснинг қўшма мажлисига раҳбарлик қилади. Трамп уни озгина фарқ билан ютқазган штатларда сайлов натижаларини тасдиқламасликка чақирди, гарчи Пенсда бундай ваколат йўқ. Трамп митингда Пенс тўғри қарор қабул қилишига умид билдирди. Вице-президент, ўз навбатида, сайловчиларнинг овозларини санашга аралашмаслигини айтди.\nБайденни 306 сайловчи қўллаб-қувватлади, улардан 270 нафари ғалаба қозониши керак эди, Трамп сайловларда фирибгарликни эълон қилди. Аммо судлар унинг турли штатлардаги штаб-квартирасидан элликдан ортиқ даъвони рад этди. АҚШнинг янги президентининг инаугурацияси 20 январга белгиланган.


Эшитдингизми, "Сурхон" бой клубга айланади?! Бунинг учун Суперлигада қолиши керакми ёхуд Ҳайдаров жамоасини "Насаф" билан ўйинда нима руҳлантирди?\n13 ноябрь, 2021, 06:34\nТеглар:Сурхон | Баҳром Ҳайдаров | Суперлига | Насаф\n"Сурхон" аутсайдерлар орасида яхши имкониятга эга.\n“Сурхон” клуби Суперлиганинг 19-тур қолдирилган учрашувида ўз уйида “Насаф” билан куч синашди ва 2:2 ҳисобида дуранг ўйнаб бир очкони қўлга киритди. Ўйин жараёни қандай ўтганини энди кўпчилик билади. Майдон эгалари 0:2 ҳисобида ортда қолаётиб якунда иккита гол уриб мағлубиятдан қутулиб қолдилар. Шу сабабли “Сурхон” лигада қолиш учун курашда қимматли бир очкони қўлга киритди. Термизликлар бош мураббийи Баҳром Ҳайдаров Sports.uz мухбири билан мулоқотда дастлаб, ўйиндан олган таассуротлари билан ўртоқлашди.\n- Биринчи таймда “Насаф” биздан кучлироқ ўйнади. Тўпни ҳам назорат қилишди. Умуман, жамоамизда кўп нарса ўхшамади. Биз бошқача ўйин услубини танлагандик, тўпни ўзимизда назорат қилмоқчи эдик, аммо бу ўзини оқламади. Рақибга тўпларни олдириб қўйдик. Иккинчи бўлимда эса ўйин услубимизни ўзгартирдик ва бу ўз натижасини берди. Фақат голларни ўз хатоларимиз эвазига ўтказиб юборганимиз ишимизни қийинлаштириб қўйди. Асосийси, футболчиларимиз “синмади”. Омадимиз ҳам келди. 0:2 дан кейин жавоб голларини вақтида уриб олдик. Битта гол урганимиздан кейин дурангга имконият бўлди, бунга эришганимиздан сўнг энди ғалаба учун ҳам имкониятимиз пайдо бўлди. Тўғри, “Насаф”да ҳам икки-учта яққол голли вазиятлар бўлди, бизда ҳам. Умумий олиб қараганда, биз мураббийлар штаби натижадан қониқиш ҳосил қилдик. Аммо у қадар хурсанд бўлиб кетмадик. Боиси, вазифамиз бажарилмади, фақат бир очко олдик. Шунчаки, “Насаф”га қарши 0:2 ни 2:2 га айлантирганимиздан мухлислар ҳам қониқдилар деб ўйлайман. Бу натижадан хафа бўлмадик.\nБалки бу дуранг “Сурхон” учун ғалабага тенгдир. Ўзингиз гувоҳи бўлганингиздек, мезбонлар 0:2 ҳисобида мағлубиятга учраётиб ўзида куч ва ирода топа олди ва иккита гол уриб қийин вазиятдан чиқиб кетди. Жамоа қандай қилиб характерини кўрсата олгани биз учун қизиқ эди. “Сурхон” устози вазиятга қуйидагича изоҳ берди.\n- Ўйин пайтида ҳар хил хаёл ўтади. 0:2 бўлиб турганида ютқаздик, деб ўйлаш мумкин ёки охиригача ютуққа ишонгингиз ҳам келади. Аммо ўйинда ўйлагандимки, “Насаф” икки-учта учрашувдан бери оғир ўйинларни ўтказяпти. ОФК Кубогида ҳам қийналди. Чемпионатда ҳам қийин ўйинларда қатнашди. Сафарга бориб келишлар ҳам ўз таъсирини ўтказади. Таркибида гарчи маҳоратли ўйинчилари бўлса-да, 60-70-дақиқадан кейин жамоанинг ўйин сифати йўқолди ва биз буни кутгандик. Биринчи таймдан кейин футболчиларимизга озгина чидайлик, рақиб тўхтайди, деб айтгандик. Битта сабаби чарчоқ аломати бўлса, иккинчи сабаби уларнинг кўп ўйинчилари ёш ва ҳисоб 2:0 бўлиб турганида жамоа бўшашиб қолади. Вақтида гол урганимиз бизга қўл келди. Бундай пайтда рақиб жамоанинг ўзини тиклаб олиши қийин бўлади. Гол бизни руҳлантирди ва ўйинимиз ҳам қовушди. Захирадан майдонга тушган футболчиларимиз ўйинни кучайтирдилар.\nДарвоқе, иккала жамоа ўртасидаги ўзаро ўйинлар статистикаси “Сурхон” учун шунчаки дахшатли эди. Боиси, Термиз клуби 1999 йилдан бери “Насаф”ни ютолмаётгани, охирги марта 2000 йили дуранг ўйнагани ҳақида учрашувдан аввал сайтимиз орқали алоҳида мақола ҳам чоп этгандик. Бу хусусида ҳам Баҳром Ҳайдаров ўз фикрини билдирди.\n- Ўйиндан олдин статистикадан хабаримиз бор эди. Чунки 2000 йилги ўйинда мен ҳам “Насаф” таркибида “Сурхон”га қарши ўйнаганман. Ундан кейин ҳам бир неча бор “Сурхон”га қарши ўйнаганмиз ва доим ютганмиз. Ўтган йили иккала учрашувда ҳам мағлубиятга учрадик. “Сурхон”нинг “Насаф”га анча йиллардан бери ютқазаётгани ҳақидаги мақолани ўқиб чиққандик ва бу сафар яқин тарихни ўзгартириш мақсади бор эди. Бу ҳақида футболчиларга ҳам айтганмиз. Яхши, бу сафар ютқазмадик, мағлубиятни дурангга айлантира олдик.\n“Сурхон” ҳам Суперлигада қолиш учун курашяпти ва аутсайдерлар орасида бу жамоанинг имкониятилари чакки эмас. Термиздаги дурангдан сўнг “Сурхон”нинг очколари 22 тага етди. Лекин Ҳайдаров жамоасининг қолиш имконияти ҳал бўлмаганини айтди.\n- Йўқ, ҳали ҳеч нима ҳал бўлмади. Чунки таъқибчиларимиз билан ўртада ҳеч қанча фарқ йўқ. Келаётган турда кўп нарса ўзгариб кетиши мумкин. Иккита клубда 19 та ва биттасида 20 очко бор. Тўғри, охирги турда “Машъал” билан ўйнаймиз. Аммо 25-турда кўп нарса ўзгариб кетиши ҳеч гап эмас. Биз эса ҳозирча ҳеч нимани ҳал қилганимиз йўқ. Агар “Насаф”га қарши охирги дақиқаларда Холтўраев имкониятдан фойдаланганида зўр бўларди.\nШунингдек, охирги пайтларда “Сурхон” клубига янги ҳомий бириктирилиши ва бу орқали жамоа жиддий равишда кучайиши ҳақида гап-сўзлар йўқ эмас. Маълум бўлишича, бу борадаги ишлар бошлаб юборилган. Бош мураббий сўзи охирида шу масалага ҳам тўхталди.\n- “Сурхон”га ҳомийлик қилмоқчи бўлган компания вакиллари клуб билан учрашди. Жамоани декабрь ойида қабул қилиб, ҳомийликни бошлаймиз, дейишяпти. Бу катта лойиҳа бўлса керак. Улар нафақат клубни, балки бутун инфратузилмани яхшиламоқчилар. Нияти катта, қолганини кўрамиз-да.


Кундошлик ҳақида ўйлар... Ёхуд аёллардан аёлларга насиҳат - 21 Сентября 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nСреда, 2020-10-28, 11:07 AM\nГлавная / Bosh sahifa » 2020 » Сентябрь » 21 » Кундошлик ҳақида ўйлар... Ёхуд аёллардан аёлларга насиҳат\nКуни кеча танишларимдан бири қўнғироқ қилди. Эмишки, унга сингил бўлган аёл (яъни кундоши) ўртадаги келишмовчилик туфайли билак томирини кесишга уринган. Тез тиббий ёрдам вақтида кўрсатилиб, аёлнинг ҳаёти омон қолган, аммо, мушаклар жиддий шикастланиб, қўл фалажланиб қолибди. Шу кунгача жуда кўплаб аёллардан кундошлик тўғрисида шикоятлар, ҳикоятлар, ривоятлар тинглаган эдиму, бундай мушкулот ҳақида эшитмаган эдим.\nНаҳотки биз муслималар ҳаётимиз, соғлигимиз, энг даҳшатлиси охиратимизни шу қадар арзон баҳолайдиган, осон йўқ қиладиган бўлиб кетган бўлсак? Дунёнинг ҳеч бир қийинчилиги, мусибати (уларни биз мусибат деб ўйлаймиз, холос) ширин жондан азиз эмас, ўзни ўлдиришга, ногирон бўлиб қолишга арзимайди.\nРасулуллоҳ соллаллоҳу алайҳи васаллам ва саҳобаларидан бошланиб, ўзини мусулмон деб билган, ҳалоллик излаган салафи солиҳларимизнинг жуда кўпчилиги амал қилган суннатнинг номи – кўпоилалилик. Ана шу суннатни адо этилишига сабаб бўлган, суннат тирилишига ҳисса қўшган аёлларнинг номи кундош, турмуш тарзи эса кундошлилик. У аёл шеригининг душмани эмас, билъакс, тақдирдошидир. Яхши ёмон куни, шодлигию мусибати, очин-тўқинлиги – барча-барчаси, бир сўз билан айтганда, кўрган куни бир хил бўлган дугона.\nБир синфда ўқиганлар синфдош, бирга ҳарбийда бўлгандар «қуролдош», ғам қайғуси ўхшаш бўлганлар «қайғудош» бўлса, бутун турмуш тарзи битта инсонга боғлиқ аёллар «кундош»дир. Мантиқан олиб қаралса, ана шу дугоналар дунёда опа-cингилдан ҳам кўра яқинроқ бўлади. Чунки, жигар-бағирларнинг ғами бир, аммо ҳаёти бошқа. Кундошнинг эса, ғами ҳам, турмуши ҳам, ҳаёти ҳам бир. Синов келса, ҳаммасига баробар келади, шодлик ҳам.\nБизда, минг афсуски, кўпоилали кишилар одамлар наздида хиёнаткор, каттадан кейинги аёллар эса энг разил аёл бўлиб кўриниб, суннат топталиб қолган. Бу ҳам собиқ тузумнинг «хизматлари»дан биридир. Биз соддалар 14 аср амалда бўлган суннатни қўйиб, 70 йиллик тузумнинг таъсирига берилиб кетдик. Ота-боболар ибодат дея қилган амални жиноят, хиёнат, разолат деб қабул қилдик. Қосир ақлимиз, саёз туйғуларимиз, нафсимиз амрига бўйсуниб, суннат амалдан кулфат ясаб олдик. Миямизга мажбуран сингдирилган болалар ўксийди, одамлар нима дейди, деган андиша суннатга амал қилишдан устун бўлиб қолди. Шариат рухсат берган, ҳатто мақталган бу ишни қўлдан хунук кўрсатишга эришилди.\nКўп оилали бўлишнинг жамиятга фойдалари, ижтимоий бирлик, ижтимоий ҳимоя, қудачилик алоқаларининг йўлга қўйилиши оқибатида мусулмонлар кучли жамият тузиши мумкинлигини яхши тушунган собиқ тузум корчалонлари нима қилиб бўлса ҳам, бу анъанани йўқотиш, одамларни ундан нафратлантириш учун барча имкониятни ишга солишди. Ва бунга тўла эришилди ҳам. Бир эслаб кўрингчи, то рус тузуми адабиётигача бўлган манбаларнинг бирортасида кўпоилалилик зарари ҳақида бирорта маълумот борми? Мен бу ҳақида на сийрат, на тарожум китобларининг бирортасида ўқимадим ҳали.\nРуҳлар яралишидан эллик минг йил аввал битиб қўйилган тақдир китобида, кундошли бўлиш қисмати насиб этибди. Бу нима дегани? Бу Оиша, Зайнаб, Ҳафса, Савда оналаримизга ўхшаб яшаш, уларнинг суннатини тутиш шарафи берилди дегани! Ахир, кимга ўхшашни орзу қиласан, деганда, айнан оналаримиз номини тилга олган, улар каби бўлишни истаганлар биз эмасмидик? Мана, илоҳий иноят сабаб улар суннати бизга мушарраф бўлиб турибди, қани ўша орзулар рўёби ўлароқ, оналаримиз каби тутум қилиб кўрмаймизми?\nЁки биз ҳатто орзуларимизда ҳам мунофиқлик қиламизми? Сохталик шу даражага етдимики, биз орзуни ҳам хўжакўрсин, хўжа эшитсин деб қиладиган бўлдик?! Айтингчи, Оиша онамиз устиларига бошқа оналаримиз келишганида, ўзларини қандай тутганлар? Жанжал тўполон, араз, адолат қилишга йўл қўймаслик, бошқа оналаримиз дилини оғритиш, кўнглини чўктириш, уларнинг «оҳ»ига қолиш эвазига ҳукмларини ўтказдиларми?\nКундошларининг камситилиш, эзилиб йиғлашлари ҳисобига, ўзлари ҳарна икки-уч кун кўпроқ Расулуллоҳ соллаллоҳу алайҳи васаллам билан бирга турдиларми? Ёки оналаримиз фарзандларини ўртага қўйиб, улардан фойдаландиларми? Бирор жойда ўқиганмисиз, Мория онамиз Иброҳим сабаб Расулуллоҳ соллаллоҳу алайҳи васалламни тутиб қолганларини? Асло! Нубувват хонадонида ҳам, саҳобалар уйларида ҳам бундай ишларнинг учқуни бўлмаган ҳатто.\nАёлларнинг топиб олгани, «Оналаримиз ҳам рашк қилганлар, келишмовчиликлар бўлган» деган баҳона! Шуни яхши билиш керакки, биз тарихдан ўқиган, оналаримиз ораларида бўлиб ўтган баъзи ишлар жуда кам содир бўлган. Бори ҳам ҳадис ва сийрат китобларида қайд этилган. Хўш, инсоф билан айтайлик, улар орасида юз берган бу беозор тўқнашувларда ғараз, ичиқоралик, ноинсофлик, беандишаликни кўрганмисиз?\nУнда болаларча беғуборлик, мусулмонча софликдан ўзга нарса йўқ! Улар рашкни ҳаётлари асоси қилиб олмаганлар, уларда кундошга нисбатан нафрат ёки адоват деган нарсанинг ўзи бўлмаган. Улар онгида буюк ғам – охират дарди бор эди. Ислом дини ривожига ҳисса қўшиш ғами бор эди. Аллоҳни рози қилиш, Расули акрам соллаллоҳу алайҳи васалламнинг кўзларини қувнатиш каби юксак мақсадлари бор эди.\nБаъзан, яхшиямки бизлар саодат асрида туғилмаган эканмиз, деб ўйлайман. Шу дунёқараш, шу торфеъллик, шу калтаўйловлик билан ўша даврда яшасак, билмадим не кечарди ҳолимиз. Оналаримизнинг тақдирларидан бир шингилгинаси бизга мушарраф бўлиб турганда, чидамай, айюҳаннос соляпмиз, агар дин ташвишлари, исломий юришлар, мусулмонлик учун чекилган жафолар, ҳижрат машаққатларига йўлиққанимизда, аниқки, ютқазар эдик, ноумид бўлиб қолардик.\nХожангиз сиз билан неча йиллар бирга яшади, яхши кунларни кўрди. Куёвлик, оталик туйғуларини сиз сабаб туйди. Бу хотиралар уни ҳеч қачон тарк этмайди, хотиржам бўлинг. Сиз унинг учун ҳаётининг бир бўлаги, қадрдони, қадрли инсонисиз. Унинг тайин макони сизнинг уйингиз. Йўқловчилар ҳам сизнинг эшигинизга келиб чақиради уни, кундошингизникига бориб эмас. Одамлар сизни номингизни уники билан бирга айтади, фақатгина сиз дунёга келтирган фарзандларни унинг зурриёти деб танийди. Қариндош-уруғ, дўст-ёронларникига эмин-эркин, эрка бўлиб сиз кириб бора оласиз, у эмас. Хожангиз билан бирга юриш, саёҳат қилиш ҳуқуқи ҳам фақат сизга берилган.\nКундошингиз эса, эри билан ҳатто ўз ота уйига боришга ҳам ҳақли эмас. Бора олмайди. Сиз учун оддий кунлар, ҳатто зерикарли бўлган ҳаёт унинг учун ушалмас орзу. Рашк қилиш, хафа бўла олиш, ўксиниш ҳуқуқи ҳам фақат сизга берилган, унга эмас. Мободо у рашк қилиб қолгудек бўлса, эшитадиган жавоби тайин: «Ўзинг бировни устига теккан бўлсанг, энди рашк қиласанми?» Ўйлаб кўрилмайди, Савда онамизнинг устиларига келин бўлиб келган Оиша розияллоҳу анҳо рашкда энг пешқадам аёл бўлганликлари.\n«Бу эрнинг ҳамма ташвиши менинг зиммамда. Меҳмонига қарайман, кир-чирини юваман, дазмолини босаман, уй жойини саранжом қилиб ўтираман. У кишим эса, эримнинг топгани еб ётишни, тайёрига эга чиқишни биладилар». Сиз худди шу фикрда бўлиб, ўртаниб юрган чоғда, у умуман бошқа нарсани ўйлайди. «Қани эди мен ҳам бир аёл каби рўзғор юритсам. Қани энди бу ерга ҳам меҳмонлар келса. Қани эди менинг уйимда ҳам унинг кийимлари бўлсаю, ювиб дазмолласам. Қани эди даданг келиб қолади, деб шошиб уйимни йиғсам, таом пишириб кута олсам».\nСиз эрингизнинг хизматини қилиб, жаннатдаги даражангизни ошириб юрган вақт, у уйида бор бўлган сочиқни, бир сидра кийим бошни тоза бўлсада, ювиб, дазмоллаб, ўзини алдаб юрган бўлади... Чунки ўзини таниган, ўзини билган одам ўз вазифасини бажаришни истайди, қила олмасликдан сиқилади. Фитрати бузилмаган эр оила тебратиш, ҳожатларига қалқон бўлишдан, оиласи учун уриниб юришдан нечоғли завқ олса, ўзлигини йўқотмаган аёл ҳам хожанинг хизматида бўлишдан, ўз вазифаларини бажаришдан шунчалар роҳат туяди. Буни ўзингиз ҳаммадан яхши ҳис қиласиз, тўғрими?\nСиз алам устида, ўзингизга ўзингиз: «тузук бўлса, ажралиб бировга иккинчи бўлиб тегармиди», дея маломат қилаётганда, хаёлингизга оналаримизнинг аксари ҳам шу тақдирга рўбарў бўлганлари келадими? Махлуқнинг жисмоний айбини маломат қилиш, аслида Холиқни айблаш каби бўлади, дейдилар. Биз ҳам кундошни тақдири учун таъна қилишимиз, қисматга иймонсизликдек, ҳов ўша саҳобия оналаримизга таъна тоши отишдек гап эмасми? Сиз унинг ҳаётини яшамагансиз, у чеккан озорлар, ҳатто ажралиб, маломатларга қолишга ҳам рози қилиб юборган ранжу аламларни тотмагансиз, тотманг ҳам.\nБир аёлнинг орзулар, умидлар, соф ҳислар билан босган остонани ноумид бўлган, ҳаёти синган, келажаги қоронғу ҳолда йиғлаб йиғлаб тарк этишга мажбурлаган қандай катта сабаблар бўлиши мумкинлигини сиз билмайсизда... Унинг тили қисиқ, номи паст, нуқсони бўйнида бўлиб қолгани учун маломат қилиш осон. Фақатгина иккинчи бўлгани учун ҳам «сенга бўлаверади» қабилида муомала қилиниши, кўнглига оёқ қўйилиши осонми? Унинг келида туйилган гул умри Сиз ва хожангиз сабаб чирой очса, у ҳам оддийгина аёллик бахтини ҳис қилса, сиз роҳатланмайсизми? Динқардошга шуни раво кўриш қўлингиздан келмайдими?\nКатегория: AYOLLAR UCHUN FOYDALI MASLAHATLAR MAKEUPLAR / АЁЛЛАР УЧУН ФОЙДАЛИ МАСЛАХАТЛАР МЭЙКАПЛАР | Просмотров: 126 | Добавил: #news, #Yangiliklar, #Yangilik, #ahborot, #newsuz, #uznews, #habarlar, #новости, #xabarlar | Рейтинг: 0.0/0


18:15 / 06.11.2016\nКурдларнинг "Сурия демократик кучлари" партияси АҚШ бошчилигидаги халқаро коалиция кўмагида Раққа шаҳрини ИШИД жангариларидан озод этишга киришади. Бу ҳақда партиянинг Раққадан шимолда жойлашган Айн Исса шаҳрида ўтказилган йиғилишидан кейин ўтказилган матбуот анжумани вақтида маълум қилинди.\nШаҳарга яқин соатларда ҳужум бошланиши кутилмоқда.\nБу амалиётга "Қутурган Фрот" номи берилган. Бу амалиётда курдлардан ташқари, араб қабилаларидан тузилган бўлинмалар иштирок этади.\nБаъзи таҳлилчилар бу кучларнинг муваффақиятга эришишига шубҳа билдирмоқда.\nБу ИШИДга қарши курашдаги иккинчи йирик ҳал қилувчи амалиёт бўлади. Октябрь ойининг иккинчи ярмида Ироқ армияси коалиция ҳамда Ироқдаги курд бўлинмалари ҳамкорлигида Мўсул шаҳрини озод қилиш учун юриш бошлаганди.\n26 октябрь куни Пентагон раҳбари Эштон Картер ғарб мамлакатлари қўллаб-қувватлови билан Суриядаги ҳарбийлашган кучлар Раққани ИШИДдан озод этишга киришиши ҳақида айтганди.\nПентагон раҳбари ўшанда Вашингтондагилар аввалдан дастлаб Мўсулни, кейин Раққани озод этиш режасига эга бўлгани ҳақида гапирганди.\nУ америкалик махсус топшириқли ҳарбийлар Мўсул ва Раққадаги ҳаракатларда иштирок этиши эҳтимоли ҳақидаги саволга жавобан, айни вақтда АҚШ ҳарбийлари Ироқдаги ҳарбийларни ва ҳарбийлашган гуруҳларни ҳимоя қилиб тургани, аммо фронт чизиғида америкалик аскарлар йўқлигини айтганди.\nСурия курдлари Раққа\nИШИД пойтахти ишғол этилди\nИШИД пойтахти жангарилардан озод қилинди


Автоҳалокатда Мурод Хонтўраевнинг ёнида бўлган Жасурбек Анорбоев комадан чиққани айтилмоқда - EFFECT.UZ\n. 22:11 | 20.07.2021\nХабарингиз бор, куни кеча 19 июль куни Мурод Хонтўраев ўзининг «БМW Х5» машинасида Тошкент вилояти Бўстонлиқ туманида юқори тезликда ҳаракатланиши оқибатида автоҳалокатга учраб вафот этган эди.\nИжтимоий тармоқларда ММА устасининг ёнида яна бир боксчи Муроджон Аҳмадалиев ҳам бўлгани ҳақида хабарлар тарқалган эди. Аммо кейинчалик бу хабарлар асоссиз деб топилди ҳамда Хонтўраевнинг ёнида бошқа бир спортчи, унинг шогирди Жасурбек Анорбоев бўлгани маълум қилинди.\nЖасурбек Анорбоев Чилонзор тумани 16-сонли тиббиёт бирлашмасига кеча соат 17:30ларда олиб борилгани ҳамда нейрохирургия бўлимида даволанаётгани ҳақида хабар берган эдик.\nАйрим манбаларга кўра Жасурбек Анорбоевнинг кома ҳолатидан чиққани ҳақида маълумот тарқалди.\nШунингдек хонанда Санжай ҳам ўзининг тармоқлардаги чиқиши орқали спортчининг комадан чиққанини тасдиқлаган.\nҚуйида Effect.uz'нинг Мурод Хонтўраев ҳақида эълон қилган барча хабар ва мақолалари билан танишиб чиқишингиз мумкин.\nTeglar:Жасурбек Анорбоев, Мурод Хонтўраев